|  |  |  |
| --- | --- | --- |
|  | **Στρατηγική Τοπικής Ανάπτυξης με Πρωτοβουλία Τοπικών Κοινοτήτων CLLD/LEADER της ΑΝΚΑΣ ΑΕ ΟΤΑ** |  |

**ΠΡΟΔΙΑΓΡΑΦΕΣ ΜΕΛΕΤΗΣ**

**«ΣΥΝΟΛΙΚΗΣ ΘΕΩΡΗΣΗΣ ΑΙΣΘΗΤΙΚΗΣ ΚΑΙ ΛΕΙΤΟΥΡΓΙΚΗΣ ΑΝΑΒΑΘΜΙΣΗΣ**

**Ή ΑΝΑΔΕΙΞΗΣ ΤΟΥ ΟΙΚΙΣΜΟΥ Ή ΤΜΗΜΑΤΟΣ ΑΥΤΟΥ»**

**ΕΙΣΑΓΩΓΗ**

Προϋπόθεση για την επιλογή / επιλεξιμότητα έργων / πράξεων που αφορούν σε αισθητική και λειτουργική αναβάθμιση και ανάδειξη οικισμού ή τμήματος αυτού, στο πλαίσιο των δράσεων του υπομέτρου 19.2 του Τοπικού Προγράμματος CLLD / LEADER της Αναπτυξιακής Καστοριάς Α.Ε. Ο.Τ.Α. του Προγράμματος Αγροτικής Ανάπτυξης (ΠΑΑ) 2014-2020, είναι η ύπαρξη μελέτης συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού.

Οι μελέτες αναβάθμισης και ανάδειξης οικισμών έχουν ως αντικείμενο να προσδιορίσουν τμήματα ή στοιχεία του οικισμού για τα οποία, βάσει ιστορικών, κοινωνικών στοιχείων και στοιχείων ειδικού αρχιτεκτονικού χαρακτήρα, θα προταθεί ένα σχέδιο ανάπτυξης που θα περιλαμβάνει:

* Την αισθητική και λειτουργική βελτίωση των κοινόχρηστων χώρων, και
* Την ανάδειξη των φυσικών και ειδικών αρχιτεκτονικών στοιχείων της περιοχής.

Στόχος της μελέτης είναι μέσω μιας μεθόδου ολοκληρωμένης προσέγγισης να υποδειχτούν παρεμβάσεις που είναι αναγκαίες για τη βελτίωση του φυσικού και δομημένου περιβάλλοντος του οικισμού σε σημεία ιδιαίτερου ενδιαφέροντος, έτσι ώστε να τον καταστήσουν πόλο έλξης των επισκεπτών και να αναβαθμίσουν την ποιότητα ζωής των κατοίκων.

**ΚΕΦ. Α. ΑΝΑΓΝΩΡΙΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ**

Η αναγνώριση της υφιστάμενης κατάστασης θα περιλαμβάνει: Ι. την τεχνική έκθεση και ΙΙ. το φύλλο καταγραφής.

**Ι. Τεχνική Έκθεση**

Η τεχνική έκθεση, θα καλύπτει τις κύριες παραμέτρους για την ανάλυση, όπως παρουσιάζονται παρακάτω:

1. Γεωγραφική θέση του οικισμού, σύνδεση με άλλους οικισμούς, κ.λπ.,
2. Πολεοδομική αναγνώριση και ισχύον θεσμικό πλαίσιο σε ό,τι αφορά στην ανάπτυξη και τη δόμηση του οικισμού,
3. Ιστορική αναφορά, πολιτισμικό πλαίσιο και πολιτιστικοί πόροι,
4. Γενική αναγνώριση του φυσικού περιβάλλοντος (κλίμα, γεωλογικά, γεωτεχνικά και γεωμορφολογικά στοιχεία εδάφους, περιβαλλοντικά στοιχεία (χλωρίδα, πανίδα, προστατευόμενες περιοχές, πηγές κ.λπ.),
5. Γενική αναγνώριση ανθρωπογενούς περιβάλλοντος (πληθυσμός, απασχόληση, οικονομικές δραστηριότητες, δόμηση κ.λπ.),
6. Περιγραφή της δομής του οικισμού (δομή του οικισμού, όρια οικισμού, χρήσεις γης, περιοχές προστασίας ή ειδικών δεσμεύσεων, δίκτυο κυκλοφορίας - στάθμευσης),
7. Ιδιοκτησιακό καθεστώς - κοινόχρηστοι χώροι,
8. Δίκτυο υποδομών,
9. Ποιοτική αναγνώριση της υφιστάμενης κατάστασης κοινόχρηστων χώρων και εξοπλισμό τους,
10. Καταγραφή αξιόλογων στοιχείων ιδιαίτερης αισθητικής αξίας (κοινόχρηστοι χώροι, παραδοσιακά στοιχεία, κτίρια, διαδρομές, φυσικοί πόροι κ.λπ.),
11. Εντοπισμός ιδιαιτεροτήτων και λειτουργικών προβλημάτων,
12. Συμπεράσματα από την αξιολόγηση των στοιχείων της αναγνώρισης - προοπτικές και κριτήρια ανάπτυξης.

**ΙΙ. Φύλλο Καταγραφής**

Συμπληρωμένο το παρακάτω φύλλο καταγραφής.

1. **Περιγραφή οικισμού.**

**α.** Γεωγραφική περιγραφή.

Χαρακτήρας οικισμού: (ορεινός, ημιορεινός, πεδινός, παράλιος).

**β.** Φυσικό περιβάλλον και ιδιεταιρότητες.

* Υπάρχουν στην περιοχή ιδιαίτερα στοιχεία του φυσικού περιβάλλοντος που αξίζει να αναδειχθούν; (π.χ. σπήλαιο, φαράγγι, κλπ).
* Υπάρχει κάποιο πλαίσιο προστασίας για την περιοχή?
* Αναφέρετε κάποιο από τα στοιχεία του τόπου που θεωρείται ιδιαίτερο χαρακτηριστικό για τη φυσιογνωμία του.

**γ.** Συσχέτιση με άλλους οικισμούς.

Ποια είναι η σχέση του οικισμού με:

* Το τοπικό κέντρο της περιοχής:
* Τους γειτονικούς οικισμούς:

**δ.** Εκπαίδευση.

* Υπάρχει στον οικισμό νηπιαγωγείο, δημοτικό, γυμνάσιο, λύκειο;

**ε.** Υγεία.

* Υπάρχει κέντρο υγείας, ιατρείο, φαρμακείο;

**στ.** Άλλες εξυπηρετήσεις.

* Θεωρείτε ότι η περιοχή χρειάζεται καλύτερη οδική σύνδεση με το τοπικό κέντρο;
* Υπάρχει συγκοινωνία με άλλες περιοχές;
* Υπάρχει συγκοινωνία με άλλο τοπικό κέντρο;

**ζ.** Κατάσταση οδικού δικτύου.

* Προς το τοπικό κέντρο:
* Προς άλλες οικιστικές περιοχές:

**η.** Δομημένος ιστός.

* Κτίζονται καινούρια κτίρια;
* Κτίζονται τουριστικές μονάδες;

1. **Παραγωγική και οικονομική αναγνώριση.**

Οικονομία.

Σε ποιο τομέα στηρίζεται η οικονομία της περιοχής;

* Πρωτογενής τομέας (γεωργία – κτηνοτροφία – αλιεία).
* Δευτερογενής τομέας  (βιομηχανία - βιοτεχνία).
* Τριτογενής τομέας (υπηρεσίες και τουρισμός).
* Έχει αλλάξει κάτι, στην πάροδο των χρόνων, σε σχέση με τους παραπάνω τομείς; Αν ναι, ποιο;
* Υπάρχουν παραδοσιακές δραστηριότητες; Αν ναι, ποιες; (π.χ. υφαντουργία, κεραμική).
* Υπάρχει κάποιο επάγγελμα στην περιοχή που έχει σήμερα εκλείψει; Αν ναι, ποιο;
* Νέες απασχολήσεις στην περιοχή; Αν ναι, ποιες;
* Πιστεύετε ότι υπάρχουν προοπτικές εξέλιξης σ’ αυτές τις απασχολήσεις; Αν ναι, ποιες;
* Γνωρίζετε αν έχουν δοθεί επιχορηγήσεις ή κάποια οικονομική ενίσχυση για την παραγωγή τοπικών προϊόντων ή για την ενίσχυση τοπικών «παραδοσιακών» δραστηριοτήτων; Αν ναι, σε ποιες;

1. **Πολεοδομική οργάνωση.**

**α.** Υπάρχουν προβλήματα σήμερα στην κυκλοφορία των οχημάτων και των πεζών στην περιοχή; Αν ναι, ποια;

**β.** Για ποιους λόγους γίνονται οι μετακινήσεις καθημερινά;

* Συναλλαγή με δημόσιες υπηρεσίες:
* Υπηρεσίες πρωτογενή τομέα (αγροτικά, κτηνοτροφικά):
* Υπηρεσίες δευτερογενή τομέα (μεταποίηση, κατασκευές):
* Υπηρεσίες τριτογενή τομέα (τουρισμός):
* Ιατροφαρμακευτική περίθαλψη:
* Αγορά τροφίμων:

**ΚΕΦ. Β. ΠΡΟΤΑΣΗ ΑΙΣΘΗΤΙΚΗΣ ΚΑΙ ΛΕΙΤΟΥΡΓΙΚΗΣ ΑΝΑΒΑΘΜΙΣΗΣ ΤΟΥ ΟΙΚΙΣΜΟΥ**

1. Γενική περιγραφή των προτεινόμενων παρεμβάσεων με βάσει τα στοιχεία της καταγραφής και της ανάλυσης με έμφαση στα αισθητικά, περιβαλλοντικά, ιστορικά, κοινωνικά στοιχεία – τεκμηρίωση.
2. Αναλυτική τεχνική περιγραφή των προτεινόμενων παρεμβάσεων.
3. Ιεράρχηση των προτεινόμενων έργων:

Ιεραρχημένο σχέδιο παρεμβάσεων διαμόρφωσης, βελτίωσης, αναβάθμισης κοινοχρήστων χώρων (ενοποίηση, αισθητική αναβάθμιση, λειτουργικότητα των κοινόχρηστων χώρων), βελτίωση και επέκταση του εξοπλισμού, της μορφής και της αισθητικής κοινωφελών εγκαταστάσεων και χώρων στην περιοχή αναβάθμισης, καθώς και προτάσεις παρεμβάσεων για τις όψεις αξιόλογων κτηρίων. Βασικό στοιχείο ιεραρχημένο των προτεινόμενων παρεμβάσεων θα αποτελέσει η διασφάλιση της καλής λειτουργίας του οικισμού με όρους υγιεινής, κυκλοφορίας και μετακίνησης και προϋποθέσεις για ποιοτική και οικονομική ανάπτυξη.

**ΚΕΦ. Γ. ΧΑΡΤΕΣ – ΦΩΤΟΓΡΑΦΙΚΗ ΤΕΚΜΗΡΙΩΣΗ**

Γ.1 Χάρτης περιβάλλοντος – φυσικού πλούτου – τοπίου – υποδομών.

Ο χάρτης θα περιλαμβάνει:

α. γενικά αναγνωριστικά στοιχεία και κυρίως στοιχεία των υπό α/α 1,2,3 και 4 της τεχνικής έκθεσης.

β. Χρήσεις γης (με επισήμανση των αξιόλογων φυσικών και αρχιτεκτονικών στοιχείων, κυκλοφορία – στάθμευση),

γ. Στοιχεία φυσικού περιβάλλοντος, ενδιαφέροντα σημεία θέας, κ.λπ.

δ. Σήμανση και ποιοτική κατάσταση κοινόχρηστων χώρων, κ.λπ.

ε. Υφιστάμενα δίκτυα υποδομών (φωτισμός, ύδρευση, κ.λπ.)

Γ.2 Χάρτης προτεινόμενων περιοχών ή στοιχείων παρεμβάσεων (έργων) και ιεράρχηση προτεραιοτήτων (κλίμακα 1 : 1.000)

Γ.3. Φωτογραφική τεκμηρίωση του οικισμού.

Η μελέτη θα πρέπει να περιέχει και έγχρωμες φωτογραφίες αποτύπωσης της υφιστάμενης κατάστασης του οικισμού, σύμφωνα με τα παραπάνω κεφάλαια.