**ΟΤΔ: ΑΝΑΠΤΥΞΙΑΚΗ ΚΑΣΤΟΡΙΑΣ ΑΕ ΟΤΑ**

|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΑΓΡΟΤΙΚΗΣ**  **ΑΝΑΠΤΥΞΗΣ & ΤΡΟΦΙΜΩΝ**  **ΓΕΝΙΚΗ ΓΡΑΜΜΑΤΕΙΑ ΑΓΡΟΤΙΚΗΣ ΠΟΛΙΤΙΚΗΣ**  **& ΔΙΑΧΕΙΡΙΣΗΣ ΚΟΙΝΟΤΙΚΩΝ ΠΟΡΩΝ**  **ΕΙΔΙΚΗ ΥΠΗΡΕΣΙΑ ΕΦΑΡΜΟΓΗΣ**  **ΠΑΑ 2014-2020** | **Εικόνα που περιέχει κείμενο  Περιγραφή που δημιουργήθηκε αυτόματαΕικόνα που περιέχει κείμενο, clipart  Περιγραφή που δημιουργήθηκε αυτόματα** | **Εικόνα που περιέχει κείμενο, ανυσματικά γραφικά  Περιγραφή που δημιουργήθηκε αυτόματα**  **ΕΥΡΩΠΑΪΚΟ ΓΕΩΡΓΙΚΟ**  **ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ**  **Η Ευρώπη επενδύει στις**  **Αγροτικές περιοχές** |

**ΟΔΗΓΟΣ ΔΙΟΙΚΗΤΙΚΟΥ ΕΛΕΓΧΟΥ ΑΙΤΗΣΕΩΝ ΣΤΗΡΙΞΗΣ**

ΜΕΤΡΟ 19: ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ CLLD – LEADER

ΥΠΟΜΕΤΡΟ 19.2: Στήριξη για την υλοποίηση δράσεων υπό την τοπική στρατηγική ανάπτυξης για παρεμβάσεις Δημοσίου χαρακτήρα

ΔΡΑΣΗ: 19.2.4 Βασικές υπηρεσίες & ανάπλαση χωριών σε αγροτικές περιοχές

ΥΠΟ-ΔΡΑΣΗ: 19.2.4.3 Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, προβολή προώθηση περιοχών, ποδηλατικές διαδρομές κ.λπ.)



**ΠΕΡΙΕΧΟΜΕΝΑ:**

1. ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ
2. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ
3. ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ
4. ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΟΓΗΣ ΠΡΑΞΕΩΝ
5. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ

**ΙΟΥΛΙΟΣ 2023**

1. **ΚΡΙΤΗΡΙΑ ΕΠΙΛΕΞΙΜΟΤΗΤΑΣ ΠΡΑΞΕΩΝ**

Τα κριτήρια επιλεξιμότητας εξετάζονται για κάθε πράξη σύμφωνα με τον ΠΙΝΑΚΑ ΚΡΤΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ που ακολουθεί.

Για την ολοκλήρωση του ελέγχου επιλεξιμότητας, δύναται να ζητηθούν συμπληρωματικά ή διευκρινιστικά στοιχεία από το δικαιούχο, τα οποία πρέπει να υποβληθούν εντός συγκεκριμένης προθεσμίας.

Προϋπόθεση για την θετική αξιολόγηση μιας πράξης είναι η πλήρωση όλων των κριτηρίων επιλεξιμότητας που την αφορούν σε σχέση με την υποδράση στην οποία εντάσσεται.

Στην περίπτωση που ένα κριτήριο, από την φύση ή από τον χαρακτήρα του ή από το νομικό και κανονιστικό Ευρωπαϊκό και Εθνικό πλαίσιο, δεν αφορά μια προτεινόμενη πράξη ή έναν υποψήφιο δικαιούχο, τότε το κριτήριο αυτό δεν αποτελεί κριτήριο επιλεξιμότητας και η πράξη ή ο δικαιούχος δεν εξετάζονται ως προς αυτό.

**ΠΙΝΑΚΑΣ ΚΡΤΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ ΥΠΟΔΡΑΣΗΣ 19.2.4.3**

| **Κριτήρια επιλεξιμότητας** | | | **Κάλυψη κριτηρίου** | | |
| --- | --- | --- | --- | --- | --- |
| **Κωδικός κριτηρίου στο ΟΠΣΑΑ** | **Περιγραφή** | **Δικαιολογητικά**  **για την κάλυψη του κριτηρίου** | **ΝΑΙ** | **ΟΧΙ** | **Δ/Α** |
| 19.2Δ\_111 | Τα έργα θα πρέπει να είναι σύμφωνα με το αντίστοιχο εφαρμοστέο **ενωσιακό δίκαιο** και το σχετικό με την εφαρμογή τους εθνικό δίκαιο. | Υπεύθυνη δήλωση και  Αίτηση στήριξης |  |  |  |
| 19.2Δ\_112 | Τα έργα θα πρέπει να είναι στοχευμένα και να συμβάλουν στην **επίτευξη της τοπικής στρατηγικής** και στην επίτευξη των επιλεγμένων θεματικών κατευθύνσεων των ΤΠ | Υπεύθυνη δήλωση και  Αίτηση στήριξης |  |  |  |
| 19.2Δ\_113 | Τα έργα θα πρέπει να είναι σε συνάφεια με τις προτεραιότητες που αναφέρονται στο **ΠΑΑ 2014-2020** σχετικά με το CLLD/Leader | Υπεύθυνη δήλωση και  Αίτηση στήριξης |  |  |  |
| 19.2Δ\_114 | Τα έργα θα πρέπει **να εξυπηρετούν** με άμεσο ή έμμεσο τρόπο **την τοπική κοινωνία** και να συμβάλουν στην ανάπτυξη αυτής | Υπεύθυνη δήλωση και  Αίτηση στήριξης |  |  |  |
| 19.2Δ\_115 | Για τα έργα που εκτελούνται με δημόσιες συμβάσεις θα πρέπει να έχει υποβληθεί τουλάχιστον **Φάκελος Δημόσιας Σύμβασης** (κατά την έννοια του άρθρου 45 του N.4412/2016) | Φάκελος Δημόσιας Σύμβασης |  |  |  |
| 19.2Δ\_116 | Να επαληθεύεται το **εύλογο κόστος** των υποβληθεισών δαπανών, (εκτός των έργων που υλοποιούνται με τιμολόγιο δημοσίων έργων) | Για δημόσιες συμβάσεις εφαρμόζονται οι σχετικές διατάξεις του Ν. 4412/2016 |  |  |  |
| 19.2Δ\_117 | Να λαμβάνουν υπόψη την αρχή **«ο ρυπαίνων πληρώνει»** και τους στόχους της αειφόρου ανάπτυξης | Όπου απαιτείται,   * Πίνακας συμμόρφωσης της προτεινόμενης πράξης με τις κατευθύνσεις της υπ’ αριθμ. 152950/23-10-2015 ΚΥΑ για την έγκριση της Στρατηγικής Μελέτης Περιβαλλοντικών Επιπτώσεων του ΠΑΑ 2014-2020. * έγκριση περιβαλλοντικών όρων ή απόφαση απαλλαγής, ή * υπεύθυνη δήλωση. |  |  |  |
| 19.2Δ\_118 | Nα διασφαλίζουν την **ισότητα μεταξύ ανδρών και γυναικών** και αποτρέπουν κάθε διάκριση εξαιτίας του φύλλου, της φυλής ή της εθνικής καταγωγής. | Αίτηση στήριξης και  Υπεύθυνη δήλωση. |  |  |  |
| 19.2Δ\_119 | Να διασφαλίζεται ότι **δεν έχουν χρηματοδοτηθεί** ή/και χρηματοδοτούνται από άλλα εθνικά ή/και συγχρηματοδοτούμενα προγράμματα, για το ίδιο φυσικό αντικείμενο | Υπεύθυνη δήλωση. |  |  |  |
| 19.2Δ\_120 | Να μπορούν να τεκμηριώσουν τον **υπεύθυνο φορέα για τη λειτουργία** ή τη συντήρηση όπου απαιτείται. | * Υπεύθυνη δήλωση και * νομοθετικό ή κανονιστικό πλαίσιο, * αποφάσεις, * κανονισμοί λειτουργίας, * καταστατικά, * συμβάσεις, κ.ά. |  |  |  |
| 19.2Δ\_121 | Η πρόταση συνοδεύεται από **αναλυτικό προϋπολογισμό εργασιών** σύμφωνα με τα οριζόμενα στο υπόδειγμα της αίτησης στήριξης. | Αναλυτικός προϋπολογισμός στην αίτηση στήριξης σύμφωνα με τις παρατηρήσεις. |  |  |  |
| 19.2Δ\_123 | Θα πρέπει να υπάρχει **μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού** ή τμήματος αυτού, όπως εξειδικεύεται στην πρόσκληση | Εγκεκριμένη μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού (μόνο για έργα που αφορούν σε αισθητική και λειτουργική αναβάθμιση και ανάδειξη οικισμού ή τμήματος αυτού) |  |  |  |
| 19.2Δ\_124 | Η πρόταση αφορά **ολοκληρωμένο και λειτουργικό φυσικό αντικείμενο**. | Υπεύθυνη δήλωση και  σχετικά πεδία αίτησης στήριξης |  |  |  |
| 19.2Δ\_125 | Στην πρόταση **δε δηλώνονται ψευδή και αναληθή στοιχεία.** | Υπεύθυνη δήλωση. |  |  |  |
| 19.2Δ\_126 | Στον υποψήφιο μέχρι και το χρόνο υποβολής της πρότασης **δεν έχουν επιβληθεί διοικητικές κυρώσεις** για παραβίαση Κοινοτικών Κανονισμών ή Εθνικής Νομοθεσίας σε σχέση με την υλοποίηση έργων. | Υπεύθυνη δήλωση φυσικών προσώπων, Υπεύθυνη δήλωση κάθε εταίρου προσωπικών εταιριών,  Υπεύθυνη δήλωση νομίμου εκπροσώπου νομικών προσώπων. |  |  |  |
| 19.2Δ\_128 | **Εμπρόθεσμη ηλεκτρονική υποβολή** της αίτησης και αποστολή του αποδεικτικού κατάθεσης και του επισυναπτόμενου υλικού στην ΟΤΔ στην προθεσμία που ορίζεται από την προκήρυξη. | Μοναδικός κωδικός ΟΠΣΑΑ με ημερομηνία οριστικοποίησης, και  αποδεικτικό κατάθεσης του φυσικού φακέλου της αίτησης στήριξης |  |  |  |
| 19.2Δ\_130 | Η πρόταση είναι σύμφωνη με την **περιγραφή, τους όρους και περιορισμούς της προκηρυσσόμενης υπο-δράσης.** | Αίτηση στήριξης και  απόσπασμα επιχειρησιακού προγράμματος Δήμου ή εισήγηση υπηρεσίας και απόφαση Δ.Σ. |  |  |  |
| 19.2Δ\_131 | Η πρόταση υλοποιείται **εντός της περιοχής εφαρμογής** της προκηρυσσόμενης υπο-δράσης του τοπικού προγράμματος. | * Αίτηση στήριξης, * εντοπισμός της θέσης του έργου στον ορθοφωτοχάρτη στο σχετικό πεδίο του ΟΠΣΑΑ, * περιγραφή φυσικού αντικειμένου, * φωτογραφική απεικόνιση, * τοπογραφικά διαγράμματα, * τίτλοι ιδιοκτησίας, κ.ά. |  |  |  |
| 19.2Δ\_132 | Ο **συνολικός προτεινόμενος προϋπολογισμός** της πρότασης δεν υπερβαίνει το όριο που καθορίζεται στο ΠΑΑ. | Μέγιστος επιλέξιμος Π/Υ 600.000,00 € σε περίπτωση μη άυλων πράξεων και 50.000 σε περίπτωση άυλων. |  |  |  |
| 19.2Δ\_133 | Η πρόταση **δεν έχει ενταχθεί / οριστικά υπαχθεί σε άλλο πρόγραμμα** / καθεστώς της 5ης προγραμματικής περιόδου για το ίδιο φυσικό αντικείμενο. | Υπεύθυνη δήλωση |  |  |  |
| 19.2Δ\_134 | Η **μορφή του υποψήφιου** είναι σύμφωνη με τα προβλεπόμενα στην ΥΑ, όπως ισχύει κάθε φορά, και στη σχετική πρόσκληση. | Κατά περίπτωση, σύμφωνα με τις παρατηρήσεις του κριτηρίου:   * ΦΕΚ ίδρυσης, * καταστατικό ή σχέδιο καταστατικού, * καταχώριση στο ΓΕΜΗ, * δήλωση έναρξης/μεταβολής εργασιών, * απόκτηση ΑΦΜ, κ.λπ., * Για εργαζόμενους σε ΔΕΚΟ εξετάζονται διατάξεις του καταστατικού της ΔΕΚΟ, * Για επιχειρήσεις να αποδεικνύεται το είδος της επιχείρησης (ΜΜΕ). |  |  |  |
| 19.2Δ\_137 | Να αποδεικνύεται η **νομιμότητα της λειτουργίας** | Κατά περίπτωση,   * ΦΕΚ ίδρυσης, * άδεια λειτουργίας, * καταστατικό - τροποποιήσεις, * καταχώριση στο ΓΕΜΗ, * δήλωση έναρξης/μεταβολής εργασιών, οικοδομικές άδειες, * έντυπα ΔΟΥ, κ.λπ., |  |  |  |
| 19.2Δ\_138 | **Μη σύγκρουση συμφερόντων** για την υλοποίηση της πράξης | Υπεύθυνη δήλωση. |  |  |  |
| 19.2Δ\_139 | Εξετάζεται η τήρηση των όρων και των προϋποθέσεων του **ΚΑΝ. (ΕΕ) 651/2014** εφόσον εφαρμόζεται | Να μην έχει γίνει έναρξη εργασιών για να τηρείται ο χαρακτήρας κινήτρου (φωτογραφικό υλικό, υπεύθυνη δήλωση).  Ανάλογα με την φύση του δικαιούχου και σύμφωνα με τις παρατηρήσεις του κριτηρίου:   * υπεύθυνη δήλωση, * Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης περί μη πτώχευσης κ.λπ., * Ισολογισμοί τελευταίων τριών διαχειριστικών χρήσεων ή όσων εξ αυτών υπάρχουν, * Βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ.), * Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων ή όσων εξ αυτών υπάρχουν, * το πιο πρόσφατο κωδικοποιημένο καταστατικό και οι τυχόν μεταγενέστερες τροποποιήσεις αυτού, * τα αντίστοιχα ΦΕΚ δημοσίευσης όπου αυτή προβλέπεται και * Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων * φορολογική ενημερότητα. |  |  |  |
| 19.2Δ\_140 | Για υφιστάμενες επιχειρήσεις να εξασφαλίζεται η **νόμιμη λειτουργία τους** | Κατά περίπτωση,   * ΦΕΚ ίδρυσης, * άδεια λειτουργίας, * καταστατικό - τροποποιήσεις, * καταχώριση στο ΓΕΜΗ, * δήλωση έναρξης/μεταβολής εργασιών, οικοδομικές άδειες, * έντυπα ΔΟΥ, κ.λπ., |  |  |  |
| 19.2Δ\_141 | Για νομικά πρόσωπα δεν υπάρχει θέμα **λύσης, εκκαθάρισης ή πτώχευσης** | Για φυσικά και νομικά πρόσωπα:   * πιστοποιητικά δικαστικής ή διοικητικής αρχής έκδοσης μεταγενέστερης της προκήρυξης, περί μη λύσης, εκκαθάρισης ή πτώχευσης, κ.λπ., σύμφωνα με τις παρατηρήσεις του κριτηρίου. |  |  |  |
| 19.2Δ\_142 | **Τεχνική επάρκεια του Ν.4412/2016** για έργα που υλοποιούνται με δημόσιες συμβάσεις | συμπληρωμένο το Υπόδειγμα Ι,  σχέδιο προγραμματικής σύμβασης |  |  |  |
| 19.2Δ\_143 | Αποδεικνύεται η **κατοχή ή η χρήση του γηπέδου / οικοπέδου / ακινήτου,** στο οποίο προβλέπεται η υλοποίηση της πρότασης | Κατά περίπτωση, σύμφωνα με την ανάλυση του κριτηρίου:   * πιστοποιητικό βαρών και μη διεκδικήσεων, * αποδεικτικά ιδιοκτησίας, * μακροχρόνια μίσθωση/παραχώρηση, * προσύμφωνα μίσθωσης/παραχώρησης ή αγοράς γηπέδου ή του οικοπέδου ή/και του ακινήτου, * πιστοποιητικό βαρών και μη διεκδικήσεων.   Για αγορά εδαφικών εκτάσεων: πιστοποίηση αξίας της εδαφικής έκτασης από ανεξάρτητο ειδικευμένο εμπειρογνώμονα ή δεόντως εξουσιοδοτημένο επίσημο φορέα |  |  |  |
| 19.2Δ\_144 | Εξετάζεται εάν ο **φορέας που υποβάλλει την πρόταση εμπίπτει στους δικαιούχους** του μέτρου/δράσης/πρόσκλησης. | Κατά περίπτωση, σύμφωνα με τις παρατηρήσεις του κριτηρίου:   * ΦΕΚ ίδρυσης, * καταστατικό ή σχέδιο καταστατικού, * καταχώριση στο ΓΕΜΗ, * δήλωση έναρξης/μεταβολής εργασιών, * απόκτηση ΑΦΜ, κ.λπ., * Για εργαζόμενους σε ΔΕΚΟ εξετάζονται διατάξεις του καταστατικού της ΔΕΚΟ, * Για επιχειρήσεις να αποδεικνύεται το είδος της επιχείρησης (ΜΜΕ). |  |  |  |
| 19.2Δ\_145 | Εξετάζεται η **πληρότητα της αίτησης στήριξης** και η σύνταξή της σύμφωνα με το υπόδειγμα της πρόσκλησης | Οριστική μελέτη, και  τεύχη δημοπράτησης, και  αδειοδοτήσεις. |  |  |  |
| 19.2Δ\_147 | Εξετάζεται η **ωριμότητα της πράξης.** |  |  |  |  |
| ΑΟ2.119\_ Επιλεξ. Πράξης\_19.2Δ | Εξετάζεται η συμβατότητα της προτεινόμενης πράξης με τους **κανόνες του ανταγωνισμού και των κρατικών ενισχύσεων.** | * Λίστα ελέγχου για την ύπαρξη κρατικής ενίσχυσης (συμπληρώνεται από την ΟΤΔ). * Για έργα πολιτισμού συμπλήρωση του ΕΡΩΤΗΜΑΤΟΛΟΓΙΟΥ ΚΡΑΤΙΚΩΝ ΕΝΙΣΧΥΣΕΩΝ ΕΡΓΩΝ ΠΟΛΙΤΙΣΜΟΥ |  |  |  |
| ΑΟ3.112\_ Επιλ. Δικαιούχου\_19.2Δ | Εξετάζεται αν ο φορέας που υποβάλλει την πρόταση έχει την **αρμοδιότητα εκτέλεσης του έργου.** | * Υπεύθυνη δήλωση, * Στοιχεία τεχνικής επάρκειας για έργα που εκτελούνται με δημόσια σύμβαση, * Αποδεικτικά νομικής αρμοδιότητας, * Καταστατικά - τροποποιήσεις, * κανονιστικές αποφάσεις, * κανονισμοί λειτουργίας, κ.λπ. |  |  |  |
| ΑΟ2.123\_ Επιλεξ. Πράξης\_19.2Δ | Εξετάζεται η δυνατότητα του δυνητικού δικαιούχου να συμβάλλει με **ίδιους πόρους** στην υλοποίηση της πράξης. | Κατά περίπτωση και σύμφωνα με τις παρατηρήσεις του κριτηρίου:   * υπεύθυνη δήλωση ή * σχετικό τραπεζικό έγγραφο ή αποδεικτικό ιδίων κεφαλαίων / τραπεζικού δανεισμού. |  |  |  |
| ΑΟ2.113\_Επιλεξιμότητα Πράξης | Εξετάζεται αν το **φυσικό αντικείμενο της προτεινόμενης πράξης δεν έχει περαιωθεί** μέχρι την ημερομηνία υποβολής της αίτησης στήριξης (σύμφωνα με τον Καν. 1303/2013, άρθρο 65, παρ.6) | * Υπεύθυνη δήλωση, * φάκελος υποψηφιότητας και * φωτογραφική τεκμηρίωση. |  |  |  |
| ΑΟ2.114\_Επιλεξιμότητα Πράξης | Εξετάζεται αν η πράξη δεν περιλαμβάνει **τμήμα που έπαυσε ή μετεγκαταστάθηκε** (σύμφωνα με τον Καν. 1303/2013, άρθρο 71) | * Υπεύθυνη δήλωση, * φάκελος υποψηφιότητας |  |  |  |
| ΑΟ2.118\_ Επιλεξιμότητα Πράξης | Εξετάζεται αν η προτεινόμενη πράξη εξασφαλίζει την **προσβασιμότητα των ατόμων με αναπηρία**. | * έκθεση τεκμηρίωσης στο πλαίσιο του ΟΔΗΓΟΥ ΕΞΑΣΦΑΛΙΣΗΣ ΠΡΟΣΒΑΣΙΜΟΤΗΤΑΣ ΑΜΕΑ |  |  |  |
| ΑΟ2.121\_Επιλεξιμότητα Πράξης | Εξετάζεται η τήρηση **εθνικών και κοινοτικών κανόνων ως προς τις Δημόσιες Συμβάσεις** | * Αποδεικτικά διαδικασιών έγκρισης σταδίων δημοσίων συμβάσεων * Αποδεικτικά τεχνικής επάρκειας |  |  |  |
| ΑΟ2.122\_ Επιλεξ. Πράξης\_19.2Δ | Εξετάζεται η **βιωσιμότητα, λειτουργικότητα και αξιοποίηση** της πράξης. | * Αίτηση στήριξης, |  |  |  |
| ΑΟ5.112\_ Πληρότητα\_19.2Δ | Εξετάζεται η ύπαρξη **απόφασης αρμοδίων οργάνων** για την υποβολή της αίτησης στήριξης | * απόφαση δημοτικού συμβουλίου Δήμου, * αποφάσεις ΔΣ για νομικά πρόσωπα ή ισοδύναμα έγγραφα για άλλους δικαιούχους. |  |  |  |
| ΑΟ6.111\_Χρονοδιάγραμμα\_\_19.2Δ | Εξετάζεται αν το **χρονοδιάγραμμα εκτέλεσης** της προτεινόμενης πράξης εμπίπτει στην οριζόμενη στην πρόσκληση περίοδο επιλεξιμότητας, καθώς και αν η πράξη δύναται να υλοποιηθεί εντός της περιόδου αυτής | * Πίνακας χρονοδιαγράμματος |  |  |  |
| ΑΟ7.111\_Συμπλ.στοιχεία\_19.2.Δ | Εξετάζεται η **εμπρόθεσμη υποβολή συμπληρωματικών ή διευκρινιστικών** στοιχείων | * επιστολή υποβολής συμπληρωματικών στοιχείων και διευκρινήσεων |  |  |  |

1. **ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΕΞΙΜΟΤΗΤΑΣ ΠΡΑΞΕΩΝ**

**Δίνονται διευκρινίσεις για τον τρόπο εξέτασης / αξιολόγησης του κάθε κριτηρίου.**

|  |  |
| --- | --- |
| 19.2Δ\_111 | Τα έργα θα πρέπει να είναι σύμφωνα με το αντίστοιχο ε**φαρμοστέο ενωσιακό δίκαιο** και το σχετικό με την εφαρμογή τους εθνικό δίκαιο. |

Το δίκαιο της Ευρωπαϊκής Ένωσης και το εθνικό δίκαιο αναφέρονται στα «έχοντας υπόψη» της πρόσκλησης.

|  |  |
| --- | --- |
| 19.2Δ\_112 | Τα έργα θα πρέπει να είναι στοχευμένα και να συμβάλουν στην **επίτευξη της τοπικής στρατηγικής** και στην επίτευξη των επιλεγμένων θεματικών κατευθύνσεων των Τ.Π. |

Η αξιολόγηση πλήρωσης του κριτηρίου γίνεται από το φυσικό αντικείμενο της προτεινόμενης πράξης με βάση την συμβολή της πράξης στην επίτευξη της τοπικής στρατηγικής και στην επίτευξη των επιλεγμένων θεματικών κατευθύνσεων του τοπικού προγράμματος, που αναλύονται στα παρακάτω κείμενα.

Η **στρατηγική τοπικής ανάπτυξης**, στηρίζεται στην στρατηγική επίτευξης των ειδικών στόχων του τοπικού προγράμματος CLLD / Leader για την κάλυψη όμοιων αναγκών της περιοχής εφαρμογής, όπως προέκυψαν και καθορίστηκαν από τις διαδικασίες διαβούλευσης, από την καταγραφή των αναγκών, την δυναμική, τις δυνατότητες και τις προοπτικές της περιοχής.

Η τοπική στρατηγική διαρθρώθηκε γύρω από τρεις αλληλένδετους και συμπληρωματικούς στόχους, που προέκυψαν ως συμπύκνωση των θεματικών κατευθύνσεων, αναφέρονται εν συντομία στο όραμα της ΟΤΔ για την περιοχή, προσβλέπουν δε:

1. Στην βιώσιμη ανάπτυξη και διαφοροποίηση της οικονομικής βάσης που αυξάνει την προστιθέμενη αξία της περιοχής και βασίζεται στην εξωστρέφεια, στην ενεργοποίηση του αναπτυξιακού δυναμικού, στην γνώση, στην καινοτομία και στην αποτελεσματική αξιοποίηση των τοπικών πόρων και πλεονεκτημάτων.
2. Στην βελτίωση της ποιότητας ζωής των κατοίκων της περιοχής παρέμβασης με πολυδιάστατους όρους που αναφέρονται στο περιβάλλον, σε υλικούς και άυλους παράγοντες, στην ζωτικότητα και την στην πολυ-λειτουργικότητα της περιοχής.
3. Στην ανάπτυξη συνεργασιών και δικτυώσεων για την εισαγωγή νέων πρακτικών, την ανταλλαγή τεχνογνωσίας, την διασύνδεση των τομέων, την προώθηση της συμμετοχής και την ενσωμάτωση καινοτόμων παρεμβάσεων.

Οι τρεις στρατηγικοί στόχοι εξειδικεύονται ως ακολούθως:

**Στόχος 1ος:** Βιώσιμη ανάπτυξη και διαφοροποίηση της οικονομικής βάσης που αυξάνει την προστιθέμενη αξία της περιοχής και βασίζεται στην εξωστρέφεια, στην ενεργοποίηση του αναπτυξιακού δυναμικού, στην γνώση, στην καινοτομία και στην αποτελεσματική αξιοποίηση των τοπικών πόρων και πλεονεκτημάτων.

Ο 1ος στόχος σχετίζεται με την στήριξη της ανταγωνιστικότητας των επιχειρήσεων (του αγροδιατροφικού συστήματος ιδιαίτερα), με την αναδιάρθρωση, την αύξηση και την τεχνολογική βελτίωση των υποσυστημάτων.

Η βελτίωση της ποιότητας και της εξωστρέφειας των τυποποιημένων - μεταποιημένων γεωργικών προϊόντων είναι επιθυμητή διότι συμβάλλει αφενός στην αύξηση της παραγωγικότητας και στην δημιουργία μια σταθερής και αναγνωρίσιμης ποιότητας και ασφάλειας των παραγόμενων προϊόντων, αφετέρου διότι μπορεί να διαφοροποιήσει την παραγωγή προς νέα αγρο-διατροφικά προϊόντα, στοχευμένα ανά κατηγορία καταναλωτών, που θα απευθύνονται κυρίως σε ανεπτυγμένες αγορές.

Τα προϊόντα που στοχεύονται είναι τα προϊόντα ΠΟΠ και ΠΓΕ (μήλα, φασόλια, γαλακτοκομικά) που παράγονται στην περιοχή, και δευτερευόντως άλλα τοπικά προϊόντα ποιότητας με μικρότερο όγκο παραγωγής και ιδιαίτερα χαρακτηριστικά, που προορίζονται είτε για εσωτερική κατανάλωση, είτε για εξαγωγή σε μικρές ή ειδικές καταναλωτικές αγορές (εξωστρέφεια).

Η ενίσχυση της βιωσιμότητας της βιομηχανίας αγροτικών προϊόντων, στηρίζει αφενός την παραγωγή τους αφετέρου την απασχόληση στην περιοχή.

Η διαφοροποίηση της οικονομικής βάσης, στοχεύει στην ενίσχυση της πολυκλαδικής διάστασης της οικονομικής δραστηριότητας, στην προσαρμογή των επιχειρήσεων στις νέες συνθήκες της αγοράς και στην διασύνδεση των τομέων της οικονομίας.

Ο νέος επιχειρηματίας της περιοχής έχει κεντρική θέση στην επίτευξη των στοχεύσεων του τοπικού προγράμματος, αφενός για να καταπολεμηθεί η ανεργία των νέων αφετέρου δε για την ηλικιακή αναζωογόνηση της περιοχής.

Η μεταστροφή σε μία οικονομία της γνώσης διαχέεται εγκάρσια σε όλους τους τομείς του προγράμματος, ιδίως όμως στις επιχειρηματικές δραστηριότητες.

Η καινοτομία στοχεύει στην διαμόρφωση συνθηκών ώστε να συναντηθούν οι δυνητικοί χρήστες με τους παραγωγούς καινοτομίας με στόχο την υιοθέτηση καινοτομίας και τη μεταφορά τεχνογνωσίας ή με στόχο την ανάληψη κοινών δράσεων παραγωγής - προσαρμογής καινοτομίας. Η υιοθέτηση κατάλληλων καινοτόμων λύσεων που έχουν παραχθεί από άλλους, όπως και η διαμεσολάβηση στην υιοθέτηση της καινοτομίας, θα συμβάλλει στην επίτευξη των ειδικών στόχων αλλά και στην δημιουργία ικανοποιητικού εισοδήματος.

Η αποτελεσματική αξιοποίηση των τοπικών πόρων και πλεονεκτημάτων αναφέρεται όχι μόνο στα τοπικά προϊόντα αλλά και στο παραγωγικό, φυσικό, πολιτισμικό, θρησκευτικό και ιστορικό περιβάλλον της περιοχής. Αυτά, μπορούν να συγκροτήσουν ένα ισχυρό και αναγνωρίσιμο τουριστικό προϊόν που θα προσφέρει ευκαιρίες επενδύσεων και απασχόλησης.

**Στόχος 2ος:** Βελτίωση της ποιότητας ζωής των κατοίκων της περιοχής παρέμβασης με πολυδιάστατους όρους που αναφέρονται στο περιβάλλον, σε υλικούς και άυλους παράγοντες, στην ζωτικότητα και την στην πολύ-λειτουργικότητα της περιοχής.

Η έννοια του όρου ποιότητα ζωής έχει πολυδιάστατο χαρακτήρα που καλύπτει κοινωνικές, περιβαλλοντικές και οικονομικές πτυχές.

Η περιοχή παρέμβασης είναι πολυ-λειτουργική αφού παρέχει:

α) ποικιλία γεωργικών, κτηνοτροφικών και δασικών προϊόντων, β) δημόσια αγαθά όπως φυσικά και δασικά οικοσυστήματα, βιοποικιλότητα ειδών, και φυσικούς πόρους όπως το νερό, βοσκήσιμη ύλη, καλλιεργήσιμα εδάφη, κ.λπ., γ) δυνατότητες για ανάπτυξη δραστηριοτήτων αναψυχής και τουρισμού, δ) χώρους κατοικίας, ε) οικονομικές δραστηριότητες.

Αποτελεί «δυναμικό κομμάτι» της κοινωνίας και της οικονομίας, συνεισφέροντας στην οικονομική ανάπτυξη και στην βιωσιμότητα του αγροδιατροφικού συστήματος που εδράζεται εκεί.

Ο στόχος της βελτίωσης της ποιότητας ζωής περιλαμβάνει:

* Την ανθρώπινη ευημερία που οφείλεται στην διατήρηση και αναβάθμιση του περιβάλλοντος και της αγροτικής κληρονομιάς. Η έννοια του περιβάλλοντος δεν περιλαμβάνει μόνο βιοφυσικούς παράγοντες και τις μεταξύ τους αλληλοεπιδράσεις, αλλά και το δομημένο περιβάλλον και τις επιδράσεις μεταξύ των διαφόρων συστημάτων. Τα τελευταία χρόνια η έννοια του περιβάλλοντος συνδέεται όλο και περισσότερο με την έννοια της βιώσιμης ανάπτυξης.
* Την στήριξη και ενίσχυση του πολιτιστικού κεφαλαίου και της πολιτιστικής κληρονομιάς που θεωρούνται σημαντικά για την ποιότητα ζωής. Τα στοιχεία αυτά περικλείουν άυλους παράγοντες όπως η κοινοτική ζωή, τα ήθη και τα έθιμα του τόπου, η πολιτιστική παράδοση, οι κοινωνικές υποδομές και η κοινωνική συνοχή, αλλά και υλικούς παράγοντες όπως κτίρια ή άλλες υποδομές στο πλαίσιο ανάπτυξης οικισμών.
* Την υποστήριξη της έννοιας της «ζωτικότητας» που είναι συνιστώσα της αγροτικής οικονομίας και αφορά τις παρεχόμενες υπηρεσίες, την ποιότητα του φυσικού και δομημένου περιβάλλοντος, και τα κοινωνικά δίκτυα που αναπτύσσονται, στοιχεία που κάνουν τους ανθρώπους να θέλουν να ζήσουν στις αγροτικές περιοχές.

Ο στόχος της βελτίωσης του περιβάλλοντοςπεριλαμβάνει την ανάληψη και εφαρμογή πρωτοβουλιών που στοχεύουν στην αειφορική διαχείριση των φυσικών οικοσυστημάτων. Οι έννοιες της προστασίας, της ανάδειξης και τις αξιοποίησης είναι σύγχρονες και φανερώνουν την ηθική ευθύνη των γενεών έναντι των επόμενων.

Τέλος, η έννοια της ποιότητας ζωής έχει και οικονομική διάσταση που περιλαμβάνει επαρκές και ασφαλές εισόδημα με το οποίο μπορούν να αντιμετωπισθούν βασικές ανάγκες και η πρόσβαση στην εκπαίδευση, την υγεία, την αναψυχή, κ.λπ.

Η στόχευση του τοπικού προγράμματος είναι η εξυπηρέτηση συγκεκριμένων αναγκών της περιοχής που αναφέρονται στους παραπάνω τομείς.

**Στόχος 3ος:** Ανάπτυξη συνεργασιών και δικτυώσεων για την εισαγωγή νέων πρακτικών, την ανταλλαγή τεχνογνωσίας, την διασύνδεση των τομέων, την προώθηση της συμμετοχής και την ενσωμάτωση καινοτόμων παρεμβάσεων.

Καινοτομία είναι η εφαρμοσμένη χρήση της γνώσης με σκοπό την παραγωγή ή και παροχή νέων ή ουσιαστικά βελτιωμένων προϊόντων, διαδικασιών ή υπηρεσιών που βρίσκουν άμεσης παραγωγικής, χρηστικής ή και εμπορικής εφαρμογής.

Η περιοχή δεν μπορεί να γνωρίζει τα πάντα στους τομείς της τεχνογνωσίας, της τεχνολογίας και της καινοτομίας. Καλείται όμως, στις σύγχρονες και ανταγωνιστικές συνθήκες, να προωθήσει στοιχεία που μπορούν να αναδείξουν – αξιοποιήσουν τα ανταγωνιστικά της πλεονεκτήματα με την παραγωγή, την αφομοίωση ή την εκμετάλλευση νέων επιτευγμάτων ή ιδεών στον οικονομικό και σε άλλους τομείς.

Οι συνεργασίες, οι δικτυώσεις και οι συλλογικές δράσεις μεταξύ φορέων, ιδιωτών ή και δημόσιων οργανισμών στοχεύουν στην ανάπτυξη νέων προϊόντων, μεθόδων, διαδικασιών, καινοτόμων παρεμβάσεων με σκοπό την βελτίωση της ανταγωνιστικότητας, την ανάδειξη της τοπικής ταυτότητας, τον προσανατολισμό σε δραστηριότητες υψηλότερης προστιθέμενης αξίας, την τεχνολογική διαφοροποίηση σε όλους τους τομείς παρέμβασης του τοπικού προγράμματος ακόμη και στο περιβάλλον.

Με την ανάπτυξη συνεργασιών και δικτυώσεων προσδοκάται η δημιουργία ευκαιριών σε υφιστάμενους ή νέους κλάδους και η ενεργοποίηση / κινητοποίηση ενδογενών δυνάμεων της περιοχής για την αντιμετώπιση των καταγεγραμμένων αναγκών στην μεταφορά γνώσεων, στην σύνδεση της παραγωγής με την έρευνα την καινοτομία και την τεχνολογική ανάπτυξη, στην διασύνδεση των τομέων, στην προσαρμογή των νέων συνθηκών της αγοράς.

Οι **θεματικές κατευθύνσεις** είναι οι επιμέρους (κατηγοριοποιημένες) στοχεύσεις που έχει το τοπικό πρόγραμμα προκειμένου να αξιοποιήσει τα πλεονεκτήματα και τις ευκαιρίες αλλά και να άρει τα μειονεκτήματα και τις απειλές, όπως καταγράφηκαν, αξιολογήθηκαν και διατυπώθηκαν με τους ειδικούς στόχους.

Η κάθε θεματική κατεύθυνση εξυπηρετεί στοιχεία της στρατηγικής τοπικής ανάπτυξης τα οποία εξειδικεύονται και συσχετίζονται σε δράσεις και υπο-δράσεις.

Η υποδράση:

|  |  |
| --- | --- |
| **19.2.4.3** | Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, προβολή προώθηση περιοχών, ποδηλατικές διαδρομές κ.λπ.) |

συμβάλλει κυρίως στην επίτευξη της 2ης θεματικής κατεύθυνσης: **Βελτίωση της ελκυστικότητας της περιοχής παρέμβασης και ενίσχυση του τουριστικού προϊόντος.**

Η ανάπτυξη τοπικής υποδομής και τοπικών βασικών υπηρεσιών στον τομέα της αναψυχής και του πολιτισμού στην αγροτική περιοχή, η ανάπτυξη και βελτίωση των τουριστικών υποδομών και οι δραστηριότητες που αποσκοπούν στην αποκατάσταση και αναβάθμιση της πολιτιστικής και φυσικής κληρονομιάς των χωριών και των αγροτικών τοπίων είναι ουσιαστικό στοιχείο κάθε προσπάθειας βελτίωσης της ελκυστικότητας, αξιοποίησης του αναπτυξιακού δυναμικού και προώθησης της βιωσιμότητας της περιοχής.

Οι ανάγκες για την ανάδειξη της τοπικής ταυτότητας της περιοχής αναφέρονται στην αξιοποίηση όλων των ιδιαίτερων και τοπικών χαρακτηριστικών (τοπικά προϊόντα και υπηρεσίες, γαστρονομία, κουλτούρα, στοιχεία του πολιτισμού, μνημεία της ιστορίας, του φυσικού περιβάλλοντος, κ.ά.), προκειμένου να ισχυροποιηθεί η ταυτότητα και να ενισχυθεί η αναγνωρισιμότητα της περιοχής.

Με γνώμονα αυτούς τους στόχους, θα πρέπει να ενθαρρυνθεί η ανάπτυξη και να δοθεί στήριξη σε υποδομές και υπηρεσίες που οδηγούν σε αυτό το σκοπό. Προκειμένου να επιτευχθεί η μέγιστη αποτελεσματικότητα μιας τέτοιας στήριξης, οι καλυπτόμενες πράξεις θα πρέπει να υλοποιούνται σύμφωνα με τα σχέδια ανάπτυξης των δήμων.

Προκειμένου να δημιουργηθούν συνέργειες και να βελτιωθεί η συνεργασία, οι σχετικές ενέργειες θα πρέπει να προάγουν, όπου αρμόζει, τη σύνδεση αγροτικών και αστικών περιοχών.

|  |  |
| --- | --- |
| 19.2Δ\_113 | Τα έργα θα πρέπει να είναι σε συνάφεια με τις **προτεραιότητες που αναφέρονται στο ΠΑΑ 2014-2020** σχετικά με το CLLD/Leader |

Το κριτήριο πληρείται εάν η πράξη έχει συνάφεια σε σχέση με την ΠΕΡΙΟΧΗ ΕΣΤΙΑΣΗΣ 6Β: «Προώθηση της τοπικής ανάπτυξης στις αγροτικές περιοχές» της ΠΡΟΤΕΡΑΙΟΤΗΤΑΣ 6: «Κοινωνική ένταξη, φτώχεια και οικονομική ανάπτυξη στις αγροτικές περιοχές».

Η μακρόχρονη εμπειρία των ελληνικών αγροτικών περιοχών στην υλοποίηση ολοκληρωμένων προγραμμάτων αγροτικής ανάπτυξης (ΟΠΑΑΧ και LEADER) αξιοποιείται περαιτέρω στην τρέχουσα προγραμματική περίοδο.

Δεδομένου ότι δεν υπάρχουν αναλυτικά στοιχεία για κοινωνικές, πολιτισμικές και λοιπές υποδομές σε υπο-περιφερειακό επίπεδο, οι παρεμβάσεις σε αυτούς τους τομείς δε σχεδιάζονται σε εθνικό επίπεδο, αλλά αφήνεται στη διακριτική ευχέρεια των Ομάδων Τοπικής Δράσεις να ενεργοποιήσουν όποια δράση στηρίζει την τοπική στρατηγική τους.

Η επιλογή και υλοποίηση τοπικών στρατηγικών εξυπηρετεί κυρίως τις ανάγκες Α07, Α13, Α19, Α26, Α29 και Α31 του ΠΑΑ 2014-2020. Η τοπική ανάπτυξη μπορεί να περιλαμβάνει παρεμβάσεις για την αντιμετώπιση των χωρικών και κοινωνικών ανισοτήτων στις αγροτικές περιοχές (π.χ. πρόσβαση σε πόρους και πληροφορίες, αντιμετώπιση φτώχειας και κοινωνικού αποκλεισμού), ώστε να αυξηθεί η ελκυστικότητα και η πολύ-λειτουργικότητα των αγροτικών περιοχών. Ειδικότερα, η επιλογή παρεμβάσεων μέσω LEADER στοχεύει, μεταξύ άλλων, στα εξής:

* Δημιουργία βασικών υπηρεσιών και εξασφάλιση των σχετικών υποδομών,
* Υποστήριξη της τοπικής οικονομικής δραστηριότητας, ιδιαίτερα των μη γεωργικών δραστηριοτήτων,
* Υποστήριξη της δικτύωση, της συνεργασία και της καινοτομίας μεταξύ τομέων, περιοχών και κοινωνικών ή οικονομικών δρώντων.

Η επιλογή και ο συνδυασμός των επιλεγμένων, από κάθε τοπική στρατηγική, μέτρων που θα απαντούν στις ανάγκες και τις ιδιαιτερότητες της συγκεκριμένης περιοχής, έχουν ως στόχο τη δημιουργία ισχυρών συνεργειών και συμπληρωματικότητας μεταξύ των παρεμβάσεων, διευκολύνοντας παράλληλα την τοπική κοινωνικοοικονομική ανάπτυξη μέσω συνεργειών με τις περιοχές εστίασης 2Α, 3Α και 6Α.

Τέλος, ανεξάρτητα από την υλοποίηση των τοπικών στρατηγικών μέτρα σχετικά με την πρόσβαση σε δάση και δασικές εκτάσεις (Μ4.3.3) δεδομένου ότι εξυπηρετείται η πρόσβαση σε αισθητικά τοπία με θετικές συνέπειες στην τουριστική ανάπτυξη αλλά και ανάγκες κατοίκων σε ορεινές περιοχές, οι οποίοι αντιμετωπίζουν συχνά προβλήματα, όταν ακραία καιρικά φαινόμενα καταστρέφουν το δασικό οδικό δίκτυο. Επίσης σχεδιάζονται σε οριζόντιο επίπεδο μελέτες και υλοποίηση δράσεων για την προστασία της φυσικής κληρονομιάς και των φυσικών πόρων σε τοπικό επίπεδο (Μ7.6).

|  |  |
| --- | --- |
| 19.2Δ\_114 | Τα έργα θα πρέπει να **εξυπηρετούν με άμεσο ή έμμεσο τρόπο την τοπική κοινωνία** και να συμβάλουν στην ανάπτυξη αυτής. |

Το κριτήριο πληρείται από την άμεση ή έμμεση εξυπηρέτηση της τοπικής κοινωνίας από την πράξη, και εξαρτάται από την συμβολή της πράξης στην εξυπηρέτηση ενός ή περισσότερων από τους ειδικούς στόχους της κάθε υποδράσης και σύμφωνα με το κείμενο που ακολουθεί.

**ΣΥΣΧΕΤΙΣΗ ΤΩΝ ΠΡΑΞΕΩΝ ΜΕ ΤΟΥΣ ΕΙΔΙΚΟΥΣ ΣΤΟΧΟΥΣ**

**19.2.4.3 Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, προβολή προώθηση περιοχών, ποδηλατικές διαδρομές κ.λπ.)**

Η πράξη πρέπει να συμβάλλει στην εξυπηρέτηση των εξής ειδικών στόχων της περιοχής εφαρμογής του τοπικού προγράμματος:

* ΕΣ 1 Η προστασία, ανάδειξη και αξιοποίηση της πλούσιας βιοποικιλότητας των περιοχών Natura 2000 και των φυσικών οικοσυστημάτων των Οντρίων και του Αλιάκμονα ποταμού (με τους κλάδους του).
* ΕΣ 6 Η άμβλυνση των ανισοτήτων μεταξύ αστικών και αγροτικών περιοχών.
* ΕΣ 9 Η ενίσχυση της πολυκλαδικής διάστασης της οικονομίας με την διαφοροποίηση των δραστηριοτήτων.
* ΕΣ 15 Η βελτίωση των υποδομών και της ελκυστικότητας της περιοχής για την προσέλκυση βιώσιμων επενδύσεων
* ΕΣ 23 Η στήριξη της συμπληρωματικής απασχόλησης και της διαφοροποίησης της αγροτικής οικονομίας.
* ΕΣ 26 Η ανάδειξη της πλούσιας πολιτιστικής και φυσικής κληρονομιάς, καθώς και της τοπικής ταυτότητας.
* ΕΣ 27 Η διαμόρφωση ενός ισχυρού τουριστικού προϊόντος που να αναδεικνύει το πλούσιο φυσικό / πολιτιστικό απόθεμα, την ιδιαίτερη ταυτότητα και τα τοπικά προϊόντα της περιοχής.
* ΕΣ 28 Η διασύνδεση του τουρισμού με τον αγροδιατροφικό τομέα.
* ΕΣ 29 Η εξειδίκευση του τουριστικού προϊόντος.

|  |  |
| --- | --- |
| 19.2Δ\_115 | Για τα έργα που εκτελούνται με δημόσιες συμβάσεις θα πρέπει να έχουν υποβληθεί τουλάχιστον **Φάκελος Δημόσιας Σύμβασης** (κατά την έννοια του άρθρου 45 του N.4412/2016) |

Για την κάλυψη του κριτηρίου, οι αιτήσεις στήριξης των υποψήφιων δικαιούχων οι οποίοι εμπίπτουν στις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών» πρέπει να περιλαμβάνουν «Φάκελο Δημόσιας Σύμβασης» ο οποίος να περιέχει κατ’ ελάχιστο τα στοιχεία Α1 έως Α6 της περίπτ. Α της παρ. 8 του άρθρου 45 του Ν. 4412/2016.

Προς χρήση και συμπλήρωση από τους υποψήφιους δικαιούχους δίνεται το αρχείο «ΠΕΡΙΕΧΟΜΕΝΑ ΦΑΚΕΛΟΥ ΔΗΜΟΣΙΑΣ ΣΥΜΒΑΣΗΣ».

|  |  |
| --- | --- |
| 19.2Δ\_116 | Να επαληθεύεται το **εύλογο κόστος των υποβληθεισών δαπανών,** (εκτός των έργων που υλοποιούνται με τιμολόγιο δημοσίων έργων) |

Για το κόστος των έργων που εκτελούνται με δημόσιες συμβάσεις έργων, προμηθειών και υπηρεσιών, για το κόστος, εξετάζεται η εφαρμογή των σχετικών διατάξεων του Ν. 4412/2016. Στις περιπτώσεις που ο προϋπολογισμός προκύπτει από κανονιστικές πράξεις, όπως αποφάσεις του αρμοδίου Υπουργού για την έγκριση, αναπροσαρμογή και τροποποίηση των ενιαίων τιμολογίων έργων θεωρείται ρεαλιστικός.

Σε άλλη περίπτωση τεκμηριώνεται το εύλογο του προϋπολογισμού.

Για δαπάνες κτιριακών υποδομών το εύλογο κόστος ελέγχεται βάση των ΕΓΚΕΚΡΙΜΕΝΩΝ ΠΙΝΑΚΩΝ ΤΙΜΩΝ ΜΟΝΑΔΩΝ ΓΙΑ ΠΑΡΕΜΒΑΣΕΙΣ ΠΟΥ ΑΦΟΡΟΥΝ ΣΕ ΥΠΟΔΟΜΕΣ της ΑΝΚΑΣ ΑΕ ΟΤΑ.

Για λοιπές δαπάνες πλην κτιριακών υποδομών, ο υποψήφιος προσκομίζει οικονομικές προσφορές. Εφόσον το μοναδιαίο (ανά τεμάχιο) κόστος αυτών υπερβαίνει σε αξία τα 1.000 € απαιτούνται τρεις (3) συγκρίσιμες προσφορές, ενώ σε αντίθετη περίπτωση τουλάχιστον μία (1).

Στις πράξεις που δεν εκτελούνται με δημόσιες συμβάσεις, οι δαπάνες, ως προς το εύλογο του κόστους τους, αξιολογούνται με χρήση κατάλληλου συστήματος αξιολόγησης, όπως:

* πραγματικό κόστος από παρεμφερείς πράξεις που έχουν υλοποιηθεί, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πράξης,
* σύγκριση των διαφόρων προσφορών ή διασταυρωτικός έλεγχος προσφορών ομοειδών προϊόντων άλλων πράξεων από την επιτροπή αξιολόγησης,
* μη δεσμευτικές προσφορές (τουλάχιστον τρεις προσφορές από ανεξάρτητους μεταξύ τους προμηθευτές που υποβάλλονται από το δυνητικό δικαιούχο εφόσον το μοναδιαίο - ανά τεμάχιο - κόστος αυτών υπερβαίνει σε αξία τα 1.000 €).

Σε περίπτωση που δεν έχουν ολοκληρωθεί απαλλοτριώσεις και υποβάλλεται αντίστοιχο Υποέργο θα πρέπει να τεκμηριώνεται η εκτίμηση του προϋπολογισμού λαμβάνοντας υπόψη τη σχετική νομοθεσία, τους εθνικούς κανόνες επιλεξιμότητας δαπανών κ.α. διατάξεις~~.~~

Σε περίπτωση που απαιτούνται εργασίες αποκατάστασης – μεταφοράς δικτύων Οργανισμών Κοινής Ωφέλειας (ΟΚΩ) για την κατασκευή του έργου και υποβάλλεται αντίστοιχο Υποέργο θα πρέπει να τεκμηριώνεται η εκτίμηση του αντίστοιχου προϋπολογισμού (π.χ. συνημμένα έγγραφα από ΔΕΗ ή ΔΕΔΔΗΕ - παρόχους δικτύων τηλεπικοινωνιών, προϋπολογισμός από ΔΕΥΑ κ.α.)

|  |  |
| --- | --- |
| 19.2Δ\_117 | Να λαμβάνουν υπόψη την αρχή «**ο ρυπαίνων πληρώνει**» και τους στόχους της αειφόρου ανάπτυξης |

Για την πλήρωση του κριτηρίου συμπληρώνεται από τον δικαιούχο και ελέγχεται ο πίνακας συμμόρφωσης της προτεινόμενης πράξης με τις κατευθύνσεις της υπ’ αριθμ. 152950/23-10-2015 ΚΥΑ για την έγκριση της Στρατηγικής Μελέτης Περιβαλλοντικών Επιπτώσεων του ΠΑΑ 2014-2020.

Για έργα που εμπίπτουν σε περιβαλλοντική αδειοδότηση, η έγκριση περιβαλλοντικών όρων ή η απόφαση απαλλαγής υποβάλλονται μαζί με την αίτηση ενίσχυσης.Εναλλακτικά, σε περίπτωση που ο δικαιούχος δεν έχει εγκεκριμένη ΜΠΕ και την σχετική Απόφαση Έγκρισης Περιβαλλοντικών Όρων κατά την υποβολή της αίτησης στήριξης, τότε υποχρεωτικά θα πρέπει να υποβάλλει υπεύθυνη δήλωση με την οποία να δεσμεύεται ότι θα τηρεί το παρόν κριτήριο επιλεξιμότητας (19.2Δ\_117) και θα δηλώνει ότι η προτεινόμενη πράξη συμμορφώνεται με τις κατευθύνσεις της 152950/23-10-2015 ΚΥΑ έγκρισης της Στρατηγικής Μελέτης Περιβαλλοντικών Επιπτώσεων του ΠΑΑ 2014-2020 και ότι θα προσκομίσει τις σχετικές αδειοδοτήσεις εντός εξαμήνου από την απόφαση ένταξης του έργου, με τον κίνδυνο ανάκλησης της απόφασης ένταξης της πράξης, όπως ορίζεται στο άρθρο 6 της υπ’ αριθ. 13215/30.11.2017 Υ.Α.

|  |  |
| --- | --- |
| 19.2Δ\_118 | Nα διασφαλίζουν την **ισότητα μεταξύ ανδρών και γυναικών** και αποτρέπουν κάθε διάκριση εξαιτίας του φύλλου, της φυλής ή της εθνικής καταγωγής. |

Για την πλήρωση του κριτηρίου, η πράξη πρέπει να διασφαλίζει την ισότητα μεταξύ ανδρών και γυναικών και να αποτρέπει κάθε διάκριση εξαιτίας του φύλλου, της φυλής ή της εθνικής καταγωγής, της θρησκείας ή των πεποιθήσεων, της αναπηρίας, της ηλικίας ή του γενετήσιου προσανατολισμού.

Η εξέταση του κριτηρίου γίνεται με βάση το φυσικό αντικείμενο της προτεινόμενης πράξης και τα αναφερόμενα στο σχετικό πεδίο της τυποποιημένης αίτησης στήριξης.

|  |  |
| --- | --- |
| 19.2Δ\_119 | Να διασφαλίζεται ότι **δεν έχουν χρηματοδοτηθεί** ή/και χρηματοδοτούνται από άλλα εθνικά ή/και συγχρηματοδοτούμενα προγράμματα, για το ίδιο φυσικό αντικείμενο |

Το κριτήριο καλύπτεται από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται ότι: *Οι προβλεπόμενες δαπάνες της προτεινόμενης πράξης, ή μέρος αυτών, δεν έχουν τύχει ούτε θα τύχουν χρηματοδότησης από άλλο Ταμείο ή χρηματοδοτικό μέσο ή από άλλο πρόγραμμα ευρωπαϊκό ή εθνικό, στο πλαίσιο της τρέχουσας ή προηγούμενης προγραμματικής περιόδου.*

|  |  |
| --- | --- |
| 19.2Δ\_120 | Να μπορούν να τεκμηριώσουν τον **υπεύθυνο φορέα για τη λειτουργία** ή τη συντήρηση όπου απαιτείται. |

Για την κάλυψη του κριτηρίου υποβάλλονται και αξιολογούνται έγγραφα όπως: σχετικό νομοθετικό ή κανονιστικό πλαίσιο, αποφάσεις, κανονισμοί λειτουργίας, καταστατικά, συμβάσεις ή οποιοδήποτε άλλο σχετικό, που να τεκμηριώνουν επαρκώς την την λειτουργία και την συντήρηση της πράξης/έργου όπου απαιτείται.

Επίσης, ο υποψήφιος δικαιούχος συμπληρώνει, εφόσον απαιτείται, υπεύθυνη δήλωση στην οποία δηλώνει ότι: *Ο φορέας λειτουργίας ή/και συντήρησης της πράξης, που θα αναλάβει τη λειτουργία ή/ και συντήρηση του έργου είναι ………………………, και ο οποίος έχει λάβει γνώση και συμφωνεί με το περιεχόμενο της πρότασης.*

|  |  |
| --- | --- |
| 19.2Δ\_121 | Η πρόταση συνοδεύεται από **αναλυτικό προϋπολογισμό** εργασιών σύμφωνα με τα οριζόμενα στο υπόδειγμα της αίτησης στήριξης. |

Για την κάλυψη του κριτηρίου ελέγχεται ο προϋπολογισμός της πρότασης από τα σχετικά πεδία της αίτησης στήριξης. Ο προϋπολογισμός πρέπει να είναι αναλυτικός σύμφωνα με τις παρατηρήσεις της τυποποιημένης αίτησης στήριξης.

|  |  |
| --- | --- |
| 19.2Δ\_123 | θα πρέπει να υπάρχει μελέτη συνολικής θεώρησης αισθητικής και **λειτουργικής αναβάθμισης ή ανάδειξης του οικισμού** ή τμήματος αυτού, όπως εξειδικεύεται στην πρόσκληση |

Το κριτήριο εξετάζεται μόνο για έργα που αφορούν σε αισθητική και λειτουργική αναβάθμιση και ανάδειξη οικισμού ή τμήματος αυτού. Για την πλήρωση του κριτηρίου πρέπει να υποβληθεί εγκεκριμένη αρμοδίως μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού σύμφωνα με τις προδιαγραφές που δίνονται και συνοδεύουν την πρόσκληση.

|  |  |
| --- | --- |
| 19.2Δ\_124 | Η πρόταση αφορά **ολοκληρωμένο και λειτουργικό φυσικό αντικείμενο**. |

Για την κάλυψη του κριτηρίου, εξετάζεται, από τα κεφάλαια «ΠΕΡΙΓΡΑΦΗ ΤΗΣ ΠΡΟΤΕΙΝΟΜΕΝΗΣ ΠΡΑΞΗΣ» και «ΠΡΟΫΠΟΛΟΓΙΣΜΟΣ ΠΡΟΤΕΙΝΟΜΕΝΗΣ ΠΡΑΞΗΣ» της αίτησης στήριξης, αν η πρόταση αφορά ολοκληρωμένο και λειτουργικό φυσικό αντικείμενο. Επίσης, απαιτείται υπεύθυνη δήλωση του υποψήφιου δικαιούχου στην οποία να δηλώνεται ότι: *η πρόταση αφορά ολοκληρωμένο και λειτουργικό φυσικό αντικείμενο.*

|  |  |
| --- | --- |
| 19.2Δ\_125 | Στην πρόταση δε δηλώνονται **ψευδή και αναληθή στοιχεία.** |

Το κριτήριο καλύπτεται από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται ότι: *στην πρόταση δεν δηλώνονται ψευδή και αναληθή στοιχεία.*

|  |  |
| --- | --- |
| 19.2Δ\_126 | Στον υποψήφιο μέχρι και το χρόνο υποβολής της πρότασης δεν έχουν επιβληθεί **διοικητικές κυρώσεις** για παραβίαση Κοινοτικών Κανονισμών ή Εθνικής Νομοθεσίας σε σχέση με την υλοποίηση έργων. |

Το κριτήριο καλύπτεται από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται ότι: *μέχρι και το χρόνο υποβολής της πρότασης δεν μου έχουν επιβληθεί διοικητικές κυρώσεις για παραβίαση Κοινοτικών Κανονισμών ή Εθνικής Νομοθεσίας σε σχέση με την υλοποίηση έργων.*

Σε περίπτωση προσωπικών εταιρειών το κριτήριο πρέπει να πληρείται από κάθε εταίρο.

|  |  |
| --- | --- |
| 19.2Δ\_128 | **Εμπρόθεσμη ηλεκτρονική υποβολή** της αίτησης και αποστολή του αποδεικτικού κατάθεσης και του επισυναπτόμενου υλικού στην ΟΤΔ στην προθεσμία που ορίζεται από την προκήρυξη. |

Οι δυνητικοί δικαιούχοι λαμβάνουν μέσα από την εφαρμογή του ΟΠΣΑΑ μοναδικό κωδικό και ημερομηνία οριστικοποίησης, από την οποία τεκμαίρεται το εμπρόθεσμο της υποβολής.

Μετά την ηλεκτρονική υποβολή, οι δυνητικοί δικαιούχοι οφείλουν, εντός προθεσμίας 10 ημερολογιακών ημερών, να αποστείλουν στην ΑΝΚΑΣ ΑΕ ΟΤΑ αποδεικτικό κατάθεσης της αίτησης στήριξης, καθώς και τον φυσικό φάκελο της αίτησης στήριξης, με όλα τα δικαιολογητικά που δύναται να εκπληρώνουν τα κριτήρια επιλεξιμότητας και επιλογής, όπως αυτά τίθενται στην πρόσκληση της ΑΝΚΑΣ ΑΕ ΟΤΑ. Αποδεικτικό κατάθεσης του φυσικού φακέλου της αίτησης στήριξης είναι το πρωτόκολλο της ΑΝΚΑΣ ΑΕ ΟΤΑ.

|  |  |
| --- | --- |
| 19.2Δ\_130 | Η πρόταση είναι σύμφωνη με την **περιγραφή, τους όρους και περιορισμούς της προκηρυσσόμενης υπο-δράσης.** |

Το κριτήριο πληρείται από την συμφωνία της πρότασης με την περιγραφή, τους όρους και περιορισμούς της υποδράσης στην οποία εντάσσεται, και με όσα περιέχονται στο τεύχος της πρόσκλησης και στα συνημμένα αυτής.

Επίσης, σύμφωνα με την παρ. 3 του άρθρου 20 του Καν. ΕΕ 1305/2013 οι πράξεις για να είναι επιλέξιμες για στήριξη πρέπει να υλοποιούνται σύμφωνα με τα σχέδια για την ανάπτυξη των Δήμων και χωριών στις αγροτικές περιοχές και των βασικών υπηρεσιών του, όπου τέτοια σχέδια υφίστανται.

Η απόδειξη της προϋπόθεσης αυτής γίνεται με την υποβολή αποσπάσματος του επιχειρησιακού προγράμματος Δήμου στο οποίο θα πρέπει να προβλέπεται η προτεινόμενη παρέμβαση ή σχετική απόφαση Δημοτικού Συμβουλίου ότι θα προβλεφτεί ή θα τροποποιηθεί σχετικά το Ε.Π.

|  |  |
| --- | --- |
| 19.2Δ\_131 | Η πρόταση υλοποιείται **εντός της περιοχής εφαρμογής** της προκηρυσσόμενης υπο-δράσης του τοπικού προγράμματος. |

Η πλήρωση του κριτηρίου αξιολογείται από την αίτηση στήριξης, τον εντοπισμό της θέσης του έργου στον ορθοφωτοχάρτη στο σχετικό πεδίο του ΟΠΣΑΑ, την περιγραφή φυσικού αντικειμένου, την φωτογραφική απεικόνιση, τα τοπογραφικά διαγράμματα, τους τίτλους ιδιοκτησίας και από λοιπά δικαιολογητικά από τα οποία αποδεικνύεται η περιοχή υλοποίησης της πρότασης.

|  |  |
| --- | --- |
| 19.2Δ\_132 | Ο **συνολικός προτεινόμενος προϋπολογισμός** της πρότασης δεν υπερβαίνει το όριο που καθορίζεται στο ΠΑΑ. |

Το κριτήριο πληρείται εάν ο συνολικός προϋπολογισμός της προτεινόμενης πράξης δεν υπερβαίνει τον μέγιστο επιτρεπτό επιλέξιμο προϋπολογισμό της υποδράσης στην οποία υπάγεται η πρόταση.

|  |  |
| --- | --- |
| 19.2Δ\_133 | Η πρόταση **δεν έχει ενταχθεί / οριστικά υπαχθεί σε άλλο πρόγραμμα** / καθεστώς της 5ης προγραμματικής περιόδου για το ίδιο φυσικό αντικείμενο. |

Το κριτήριο καλύπτεται από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται ότι: *Η πρόταση δεν έχει ενταχθεί / οριστικά υπαχθεί σε άλλο πρόγραμμα / καθεστώς της 5ης προγραμματικής περιόδου για το ίδιο φυσικό αντικείμενο.*

|  |  |
| --- | --- |
| 19.2Δ\_134 | Η **μορφή του υποψήφιου** είναι σύμφωνη με τα προβλεπόμενα στην ΥΑ, όπως ισχύει κάθε φορά, και στη σχετική πρόσκληση. |

**α.** Για τα νομικά πρόσωπα εξετάζεται το καταστατικό ίδρυσης και οι μεταβολές αυτού.

**β.** Για φυσικά πρόσωπα εξετάζεται η δήλωση έναρξης εργασιών (ΔOY και ΓΕΜΗ) και οι μεταβολές αυτής,

**γ.** Για εργαζόμενους σε ΔΕΚΟ εξετάζονται οι διατάξεις του καταστατικού της ΔΕΚΟ από το οποίο να προκύπτει ότι δεν υπάρχει κώλυμα. Για Δημόσιους Υπαλλήλους απαιτείται σχετική άδεια από αρμόδιο Υπηρεσιακό Συμβούλιο.

**δ.** Για επιχειρήσεις υποβάλλονται και εξετάζονται έγγραφα (κατά περίπτωση) από τα οποία να αποδεικνύεται το είδος της επιχείρησης (ΜΜΕ, πολύ μικρές, μικρές και μεσαίες) κατά το παράρτημα Ι του Καν. (ΕΕ) 651/2014.

**ε.** Για τις υπό ίδρυση επιχειρήσεις:

1. Για τις ατομικές επιχειρήσεις αρκεί η αίτηση στήριξης,
2. Για τα νομικά πρόσωπα απαιτείται σχέδιο καταστατικού συνημμένο στην αίτηση στήριξης και σε κάθε περίπτωση απόκτηση ΑΦΜ πριν την ένταξη της πράξης.

|  |  |
| --- | --- |
| 19.2Δ\_137 | Να αποδεικνύεται η νομιμότητα της λειτουργίας |

Το κριτήριο εξετάζεται από την υποβολή δικαιολογητικών όπως, και κατά περίπτωση: ΦΕΚ ίδρυσης, άδεια λειτουργίας, καταστατικό, καταχώριση στο ΓΕΜΗ, δήλωση έναρξης/μεταβολής εργασιών, οικοδομικές άδειες, έντυπα που υποβάλλουν στην ΔΟΥ, κ.λπ., τα οποία εξασφαλίζουν την νόμιμη λειτουργία των υποψήφιων δικαιούχων που είναι επιχειρήσεις.

|  |  |
| --- | --- |
| 19.2Δ\_138 | Μη σύγκρουση συμφερόντων για την υλοποίηση της πράξης |

Ο υποψήφιος δικαιούχος υποβάλλει υπεύθυνη δήλωση ότι για την υλοποίηση της πράξης δεν υπάρχει σύγκρουση συμφερόντων.

|  |  |
| --- | --- |
| 19.2Δ\_139 | Εξετάζεται η τήρηση των όρων και των προϋποθέσεων του **ΚΑΝ. (ΕΕ) 651/2014** εφόσον εφαρμόζεται |

Η νομική βάση του καθεστώτος ενίσχυσης είναι ο Καν. (ΕΕ) 1305/2013.

Το κριτήριο εξετάζεται για πράξεις που εμπίπτουν και στους Καν. ΕΕ 651/2014 και 702/2014.

Πληρείται από την συμφωνία της πράξης με τους όρους και τις προϋποθέσεις:

1. του Κανονισμού (ΕΕ) αριθ. 651/2014 της Επιτροπής της 17ης Ιουνίου 2014 «για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ' εφαρμογή των άρθρων 107 και 108 της Συνθήκης», για τις υποδράσεις 19.2.4.1 έως 19.2.4.5.

Η ειδικότερη αντιστοίχιση – νομική βάση των υποδράσεων με άρθρα του Καν. ΕΕ 651/2014 είναι:

* 19.2.4.3 - άρθ. 55 Καν. ΕΕ 651/2014,

1. του Κανονισμού (ΕΕ) αριθ. 702/2014 της Επιτροπής της 25ης Ιουνίου 2014 «για την κήρυξη ορισμένων κατηγοριών ενισχύσεων στους τομείς της γεωργίας και δασοκομίας και σε αγροτικές περιοχές συμβιβάσιμων με την εσωτερική αγορά κατ' εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης», για την υποδράση 19.2.6.1.

Όσον αφορά στις πράξεις οι οποίες υλοποιούνται δυνάμει των παραπάνω Κανονισμών πρέπει να πληρείται ο χαρακτήρας κινήτρου και για τον σκοπό αυτό δεν πρέπει να έχει γίνει έναρξη εργασιών του υπό ενίσχυση σχεδίου, πριν από την υποβολή της αίτησης ενίσχυσης από τους δικαιούχους (καλύπτεται με υπεύθυνη δήλωση).

Έναρξη εργασιών ορίζεται «*το πρώτο χρονικά μεταξύ είτε της έναρξης των κατασκευαστικών εργασιών που αφορούν την επένδυση είτε της πρώτης νομικά δεσμευτικής ανάληψης υποχρέωσης για την παραγγελία εξοπλισμού είτε άλλης ανάληψης υποχρέωσης που καθιστά μη αναστρέψιμη την επένδυση. Η αγορά γης και οι προπαρασκευαστικές εργασίες όπως η λήψη αδειών και η εκπόνηση μελετών σκοπιμότητας, δεν θεωρούνται έναρξη των εργασιών*».

Με σκοπό να διασφαλίζεται η ορθή εφαρμογή του Καν. (Ε.Ε.) 651/2014 (ΓΑΚ), πρέπει καταρχάς να πληρούνται οι προϋποθέσεις απαλλαγής του κεφαλαίου I αυτού. Επίσης,

Ι) Μία από τις βασικές προϋποθέσεις (άρθρο 1 παρ. 4γ του Καν.) συμβατότητας με τον Καν. (Ε.Ε.) 651/2014 είναι **η μη ενίσχυση προβληματικών επιχειρήσεων**. Προκειμένου να διασφαλίζεται η τήρηση του Καν. στο σημείο αυτό πρέπει κατά την φάση της υποβολής να δηλώνεται υπευθύνως από την αιτούμενη την ενίσχυση επιχείρηση, ότι η επιχείρηση δεν είναι προβληματική σύμφωνα με τα αναφερθέντα στον ορισμό του άρθρου 2 σημείο 18 του Κανονισμού.

*«Προβληματική επιχείρηση, είναι η επιχείρηση για την οποία συντρέχει τουλάχιστον μία από τις ακόλουθες προϋποθέσεις:*

***α)*** *εάν πρόκειται για εταιρεία περιορισμένης ευθύνης (πλην ΜΜΕ που δεν έχει συμπληρώσει τριετία από τη σύστασή της ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), όταν έχει απολεσθεί πάνω από το ήμισυ του εγγεγραμμένου της κεφαλαίου λόγω συσσωρευμένων ζημιών. Αυτό ισχύει όταν από την αφαίρεση των συσσωρευμένων ζημιών από τα αποθεματικά (και όλα τα άλλα στοιχεία που θεωρούνται εν γένει ως μέρος των ιδίων κεφαλαίων της εταιρείας) προκύπτει αρνητικό σωρευτικό ποσό που υπερβαίνει το ήμισυ του εγγεγραμμένου κεφαλαίου. Για την εφαρμογή της παρούσας διάταξης, ο όρος «εταιρεία περιορισμένης ευθύνης» παραπέμπει ειδικότερα στα είδη εταιρειών που αναφέρονται στο παράρτημα I της οδηγίας 2013/34/ΕΕ του Ευρωπαϊκού Κοινοβουλίου και του Συμβουλίου (1) και ο όρος «κεφάλαιο» περιλαμβάνει, ενδεχομένως, και κάθε διαφορά από έκδοση υπέρ το άρτιο·*

***β)****εάν πρόκειται για εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας (πλην ΜΜΕ που δεν έχει συμπληρώσει τριετία από τη σύστασή της ή, όσον αφορά την επιλεξιμότητα για ενίσχυση χρηματοδότησης επιχειρηματικού κινδύνου, ΜΜΕ που δεν έχει συμπληρώσει επταετία από την πρώτη εμπορική της πώληση, η οποία πληροί τα κριτήρια για επενδύσεις χρηματοδότησης επιχειρηματικού κινδύνου κατόπιν ελέγχου με τη δέουσα επιμέλεια από τον επιλεγμένο ενδιάμεσο χρηματοπιστωτικό οργανισμό), εφόσον έχει απολεσθεί πάνω από το ήμισυ του κεφαλαίου της, όπως εμφαίνεται στους λογαριασμούς της εταιρείας, λόγω συσσωρευμένων ζημιών. Για την εφαρμογή της παρούσας διάταξης, ο όρος «εταιρεία στην οποία τουλάχιστον ορισμένα μέλη έχουν απεριόριστη ευθύνη για τα χρέη της εταιρείας» παραπέμπει ειδικότερα στα είδη εταιρειών που αναφέρονται στο παράρτημα II της οδηγίας 2013/34/ΕΕ·*

***γ)*** *εάν πρόκειται για εταιρεία που υπάγεται σε συλλογική πτωχευτική διαδικασία ή πληροί τις προϋποθέσεις του εθνικού δικαίου που τη διέπει όσον αφορά την υπαγωγή της σε συλλογική πτωχευτική διαδικασία μετά από αίτημα των πιστωτών της·*

***δ)*** *εάν πρόκειται για επιχείρηση που έχει λάβει ενίσχυση διάσωσης και δεν έχει ακόμη αποπληρώσει το δάνειο ή λύσει τη σύμβαση εγγύησης ή που έχει λάβει ενίσχυση αναδιάρθρωσης και υπόκειται ακόμη σε σχέδιο αναδιάρθρωσης·*

***ε)*** *εάν πρόκειται για άλλη επιχείρηση εκτός ΜΜΕ, εφόσον τα τελευταία δύο έτη:*

*1) ο δείκτης χρέους προς ίδια κεφάλαια της επιχείρησης είναι υψηλότερος του 7,5 και*

*2) ο δείκτης κάλυψης χρηματοοικονομικών υποχρεώσεων της επιχείρησης (EBITDA interest coverage ratio) είναι κάτω του 1,0».*

Προκειμένου να αξιολογηθεί εάν μία επιχείρηση είναι προβληματική ή όχι, πρέπει να προσκομίζονται από την αιτούμενη την ενίσχυση επιχείρηση τα κάτωθι δικαιολογητικά:

1. **Υφιστάμενη ΜΜΕ κάτω της τριετίας** (επταετίας από πρώτη εμπορική πώληση για κεφάλαια επιχειρηματικού κινδύνου) ατομικής μορφής:

α. Για τον έλεγχο του εδαφίου (γ) του ως άνω σημείου **Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης** από το οποίο να προκύπτει ότι δεν τελούν σε πτώχευση και, επίσης, ότι δεν τελούν σε διαδικασία κήρυξης πτώχευσης, πτωχευτικό συμβιβασμό, διαδικασία κήρυξης σε πτωχευτικό συμβιβασμό, ότι δεν τελούν υπό αναγκαστική διαχείριση και διαδικασία έκδοσης απόφασης αναγκαστικής διαχείρισης, ότι δεν έχουν κάνει αίτημα για υπαγωγή στην διαδικασία του άρθρου 99 ΠτΚ, εφόσον ασκούν εμπορική δραστηριότητα, καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία.

1. **Λοιπές υφιστάμενες επιχειρήσεις ατομικής μορφής ανεξαρτήτως χρόνου λειτουργίας με βιβλία Γ κατηγορίας**:

α. Για τον έλεγχο του εδαφίου (γ) του ως άνω σημείου Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν σε πτώχευση και, επίσης, ότι δεν τελούν σε διαδικασία κήρυξης πτώχευσης, πτωχευτικό συμβιβασμό, διαδικασία κήρυξης σε πτωχευτικό συμβιβασμό, ότι δεν τελούν υπό αναγκαστική διαχείριση και διαδικασία έκδοσης απόφασης αναγκαστικής διαχείρισης ότι δεν έχουν κάνει αίτημα για υπαγωγή στην διαδικασία του άρθρου 99 ΠτΚ, εφόσον ασκούν εμπορική δραστηριότητα, καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία, και

β. Για τον έλεγχο του εδαφίου (α) ή (β) του ως άνω σημείου ισολογισμούς τελευταίων τριών διαχειριστικών χρήσεων ή όσων εξ αυτών υπάρχουν. Από τα εν λόγω στοιχεία θα λαμβάνεται σαν Εγγεγραμμένο Κεφάλαιο το Σύνολο των Ιδίων Κεφαλαίων Ισολογισμού και σαν Απώλειες οι Ζημίες βάση Κ.Α.Χ.

1. **Λοιπές υφιστάμενες επιχειρήσεις ατομικής μορφής ανεξαρτήτως χρόνου λειτουργίας με βιβλία όχι Γ κατηγορίας**:

α. Για τον έλεγχο του εδαφίου (γ) του ως άνω σημείου Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν σε πτώχευση και, επίσης, ότι δεν τελούν σε διαδικασία κήρυξης πτώχευσης, πτωχευτικό συμβιβασμό, διαδικασία κήρυξης σε πτωχευτικό συμβιβασμό, ότι δεν τελούν υπό αναγκαστική διαχείριση και διαδικασία έκδοσης απόφασης αναγκαστικής διαχείρισης ότι δεν έχει κάνει αίτημα για υπαγωγή στην διαδικασία του άρθρου 99 ΠτΚ, εφόσον ασκεί εμπορική δραστηριότητα, καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία, και

β. Για τον έλεγχο του εδαφίου (α) ή (β) του ως άνω σημείου Βεβαίωση έναρξης επιτηδεύματος από την αρμόδια Οικονομική Αρχή (Δ.Ο.Υ.) και Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων ή όσων εξ αυτών υπάρχουν.

1. **Υφιστάμενη ΜΜΕ κάτω της τριετίας** (επταετίας από πρώτη εμπορική πώληση για κεφάλαια επιχειρηματικού κινδύνου) άλλης νομικής μορφής πλην ατομικής:

α. Για τον έλεγχο του εδαφίου (γ) Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό κοινή εκκαθάριση του Κ.Ν. 2190/1920 όπως εκάστοτε ισχύει, και/ή

β. Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου από το οποίο να προκύπτει ότι δεν τελούν υπό ειδική εκκαθάριση του ν. 1892/1990 όπως εκάστοτε ισχύει, και/ή

γ. Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό ειδική εκκαθάριση σε λειτουργία του άρθρου 106ια του Πτωχευτικού Κώδικα ούτε σε καθεστώς προπτωχευτικής διαδικασίας εξυγίανσης του άρθρου 99 του Πτωχευτικού Κώδικα καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία.

1. **Λοιπές υφιστάμενες επιχειρήσεις άλλης νομικές μορφής πλην ατομικής ανεξαρτήτως χρόνου λειτουργίας με βιβλία Γ κατηγορίας**:

α. Για τον έλεγχο του εδαφίου (γ) Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό κοινή εκκαθάριση του Κ.Ν. 2190/1920 όπως εκάστοτε ισχύει, και/ή

β. Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου από το οποίο να προκύπτει ότι δεν τελούν υπό ειδική εκκαθάριση του ν. 1892/1990 όπως εκάστοτε ισχύει, και/ή

γ. Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό ειδική εκκαθάριση σε λειτουργία του άρθρου 106ια του Πτωχευτικού Κώδικα ούτε σε καθεστώς προπτωχευτικής διαδικασίας εξυγίανσης του άρθρου 99 του Πτωχευτικού Κώδικα καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία, και

δ. Για τον έλεγχο του εδαφίου (α) ή (β) του ως άνω σημείου ισολογισμούς τελευταίων τριών διαχειριστικών χρήσεων ή όσων εξ αυτών υπάρχουν. Από τα εν λόγω στοιχεία θα λαμβάνεται σαν Εγγεγραμμένο Κεφάλαιο το Σύνολο των Ιδίων Κεφαλαίων Ισολογισμού και σαν Απώλειες οι Ζημίες βάση Κ.Α.Χ.

1. **Λοιπές υφιστάμενες επιχειρήσεις άλλης νομικής μορφής πλην ατομικής ανεξαρτήτως χρόνου λειτουργίας με βιβλία όχι Γ κατηγορίας**:

α. Για τον έλεγχο του εδαφίου (γ) Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό κοινή εκκαθάριση του Κ.Ν. 2190/1920 όπως εκάστοτε ισχύει, και/ή

β. Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό ειδική εκκαθάριση του ν. 1892/1990 όπως εκάστοτε ισχύει, και/ή

γ. Πιστοποιητικό αρμόδιας δικαστικής ή διοικητικής αρχής, έκδοσης μεταγενέστερης της πρόσκλησης από το οποίο να προκύπτει ότι δεν τελούν υπό ειδική εκκαθάριση σε λειτουργία του άρθρου 106ια του Πτωχευτικού Κώδικα ούτε σε καθεστώς προπτωχευτικής διαδικασίας εξυγίανσης του άρθρου 99 του Πτωχευτικού Κώδικα καθώς και ότι δεν έχει υποβληθεί κατά της επιχείρησης αίτημα για υπαγωγή στην πτωχευτική διαδικασία, και

δ. Για τον έλεγχο του εδαφίου (α) ή (β) του ως άνω σημείου το πιο πρόσφατο κωδικοποιημένο καταστατικό και οι τυχόν μεταγενέστερες τροποποιήσεις αυτού, μαζί με τα αντίστοιχα ΦΕΚ δημοσίευσης όπου αυτή προβλέπεται και Δηλώσεις Φορολογίας Εισοδήματος Ε3 των τριών τελευταίων κλεισμένων διαχειριστικών χρήσεων ή όσων εξ αυτών υπάρχουν.

1. Το σύνολο των επιχειρήσεων να δηλώνουν υπευθύνως ότι: «*Η επιχείρηση δεν έχει λάβει ενίσχυση διάσωσης ή αναδιάρθρωσης, ή η επιχείρηση έχει λάβει ενίσχυση διάσωσης αλλά έχει αποπληρώσει το δάνειο και έχει λύσει τη σύμβαση εγγύησης ή η επιχείρηση έχει λάβει ενίσχυση αναδιάρθρωσης η οποία έχει ολοκληρωθεί*».

**II)** Όσον αφορά τον έλεγχο της πλήρωσης της προϋπόθεσης του σημείου του άρθρου 1 παρ. 4α του Καν. 651/2014,

*«4.Ο παρών κανονισμός δεν εφαρμόζεται:*

*α) στα καθεστώτα ενισχύσεων που δεν αποκλείουν ρητά την καταβολή μεμονωμένων ενισχύσεων υπέρ επιχείρησης κατά της οποίας εκκρεμεί διαταγή ανάκτησης, κατόπιν προηγούμενης αποφάσεως της Επιτροπής, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά, με εξαίρεση τα καθεστώτα ενισχύσεων για την επανόρθωση ζημιών που προκαλούνται από ορισμένες θεομηνίες·»*

σύμφωνα με το οποίο δεν δύναται να ενισχυθεί επιχείρηση κατά της οποίας εκκρεμεί διαταγή ανάκτησης κατόπιν προηγούμενης αποφάσεως της Επιτροπής, το κριτήριο θα αξιολογείται:

α. Με την προσκόμιση φορολογικής ενημερότητας και την αξιολόγηση των διαθέσιμων πληροφοριών του συστήματος ΤΑΧΙS, δεδομένου ότι τα ποσά προς ανάκτηση που δεν έχουν καταβληθεί, εμφανίζονται στις βεβαιωμένες οφειλές των επιχειρήσεων και δεν δύνανται να υπαχθούν σε ρύθμιση καταβολής.

β. Με την προσκόμιση υπεύθυνης δήλωσης των δικαιούχων των ενισχύσεων.

|  |  |
| --- | --- |
| 19.2Δ\_140 | Για υφιστάμενες επιχειρήσεις να εξασφαλίζεται η **νόμιμη λειτουργία τους** |

Το κριτήριο εξετάζεται από την υποβολή δικαιολογητικών όπως, και κατά περίπτωση: ΦΕΚ ίδρυσης, άδεια λειτουργίας, καταστατικό, καταχώριση στο ΓΕΜΗ, δήλωση έναρξης/μεταβολής εργασιών, οικοδομικές άδειες, έντυπα που υποβάλλουν στην ΔΟΥ, κ.λπ., τα οποία εξασφαλίζουν την νόμιμη λειτουργία των υποψήφιων δικαιούχων που είναι επιχειρήσεις.

|  |  |
| --- | --- |
| 19.2Δ\_141 | Για νομικά πρόσωπα δεν υπάρχει **θέμα λύσης, εκκαθάρισης ή πτώχευσης** |

Το κριτήριο αφορά φυσικά και νομικά πρόσωπα και καλύπτεται από πιστοποιητικό / βεβαίωση, έκδοσης μεταγενέστερης της προκήρυξης, αρμόδιας Υπηρεσίας που πιστοποιεί / βεβαιώνει για τον υποψήφιο δικαιούχο ότι: ο υποψήφιος δικαιούχος:

Α) δεν τελεί ούτε έχει υποβληθεί σχετική αίτηση για να κηρυχθεί σε πτώχευση, εκκαθάριση και αναγκαστική διαχείριση, πτωχευτικό συμβιβασμό,

Β) δεν τελεί υπό διαδικασία κήρυξης πτώχευσης, έκδοσης απόφασης αναγκαστικής εκκαθάρισης ή αναγκαστική διαχείριση, ή πτωχευτικό συμβιβασμό ή υπό ανάλογη διαδικασία και δεν έχει υπαχθεί σε υπαγωγή ούτε έχει κατατεθεί σχετική αίτηση για υπαγωγή στην διαδικασία συνδιαλλαγής των άρθρων 99 επ. του Ν. 3588/2007, Ν. 4307/2014 και 3869/2010,

Γ) δεν έχει κατατεθεί εναντίον του αίτηση για πτώχευση, καθώς και δεν έχει ανοιχθεί διαδικασία εξυγίανσης (δεν έχει υπαχθεί σε υπαγωγή ούτε έχει κατατεθεί σχετική αίτηση για υπαγωγή στην διαδικασία αναδιοργάνωσης του πτωχευτικού κώδικα – άρθρο 106 ια ή 107 του Ν. 3588/2007), ούτε έγινε κατάθεση αίτησης για το άνοιγμα αυτής και δεν έχει υπαχθεί σε εκκαθάριση, διορισμό εκκαθαριστή ή αντικατάσταση του εκκαθαριστή ή συνεκκαθαριστή (δεν τελεί υπό κοινή εκκαθάριση του Ν. 1892/1990, ή άλλες ανάλογες καταστάσεις).

Η μη λύση των νομικών προσώπων αποδεικνύεται από πιστοποιητικό της αρμόδιας κατά περίπτωση Υπηρεσίας: ΓΕΜΗ ή Πρωτοδικείο.

|  |  |
| --- | --- |
| 19.2Δ\_142 | **Τεχνική επάρκεια του Ν.4412/2016** για έργα που υλοποιούνται με δημόσιες συμβάσεις |

Ο υποψήφιος δικαιούχος που εμπίπτει στις διαδικασίες του Ν. 4412/2016 πρέπει να αποδείξει, ότι, σύμφωνα με το άρθρο 44 του Ν. 4412/2016 διαθέτει τεχνική επάρκεια, επισυνάπτοντας:

* είτε, συμπληρωμένο το Υπόδειγμα Ι «Σύσταση, Οργάνωση και Στελέχωση δικαιούχου»,
* είτε, σχέδιο προγραμματικής σύμβασης, κατά την έννοια της [παρ. 6 του άρθρου 12](https://www.eaadhsy.gr/n4412/n4412fulltextlinks.html#art12_6), για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης έργου ή μελέτης,

|  |  |
| --- | --- |
| 19.2Δ\_143 | Αποδεικνύεται η **κατοχή ή η χρήση του γηπέδου / οικοπέδου / ακινήτου,** στο οποίο προβλέπεται η υλοποίηση της πρότασης |

Σε περίπτωση πράξεων που περιλαμβάνουν υποδομές απαιτούνται αποδεικτικά ιδιοκτησίας στο όνομα του δικαιούχου, ή μακροχρόνια μίσθωση/παραχώρηση ή προσύμφωνο τουλάχιστον για 15 έτη από την δημοσιοποίηση της πρόσκλησης, επί του γηπέδου ή του αγροτεμαχίου στο οποίο πραγματοποιούνται οι επενδύσεις. Σε περίπτωση εκσυγχρονισμού, χωρίς επέμβαση στον φέροντα οργανισμό του κτιρίου ή/και υλοποίησης μικρών βοηθητικών κτισμάτων εντός του οικοπέδου, τουλάχιστον εννιά (9) έτη από την δημοσιοποίηση της πρόσκλησης.

Κατά την υποβολή φακέλου συμμετοχής στα πλαίσια της αίτησης στήριξης, γίνονται δεκτά προσύμφωνα μίσθωσης/παραχώρησης ή αγοράς γηπέδου ή του οικοπέδου ή/και του ακινήτου, ενώ τα συμφωνητικά θα πρέπει να προσκομίζονται πριν την έκδοση της απόφασης ένταξης της πράξης.

Το ακίνητο στο οποίο θα υλοποιηθεί το έργο, θα πρέπει να είναι ελεύθερο βαρών (προσημείωση υποθήκης ή υποθήκη) και να μην εκκρεμούν διεκδικήσεις τρίτων επ΄αυτού (υποβάλλονται: πιστοποιητικό βαρών και μη διεκδικήσεων αντίστοιχα).

Κατ’εξαίρεση, στις ακόλουθες περιπτώσεις είναι δυνατή η ύπαρξη εγγεγραμμένων βαρών όταν:

1. η επενδυτική πρόταση αφορά στην τοποθέτηση εξοπλισμού ή ήπιες ενέργειες που δεν συνδέονται μόνιμα και σταθερά με το ακίνητο,
2. η προσημείωση υποθήκης ή η υποθήκη έχει εγγραφεί σε εξασφάλιση δανείου που χορηγήθηκε μετά από φυσική καταστροφή,
3. η προσημείωση υποθήκης ή η υποθήκη έχει εγγραφεί σε εξασφάλιση δανείου για την υλοποίηση της πρότασης.

Σε περίπτωση απόκτησης των απαραίτητων για την πράξη εδαφικών εκτάσεων, πρέπει να προσκομίζονται δικαιολογητικά που να διασφαλίζουν σωρευτικά την πλήρωση των ακόλουθων όρων:

(1) Η αξία της εδαφικής έκτασης να πιστοποιείται από ανεξάρτητο ειδικευμένο εμπειρογνώμονα ή δεόντως εξουσιοδοτημένο επίσημο φορέα που να βεβαιώνει ότι η τιμή αγοράς δεν υπερβαίνει την εμπορική αξία της εδαφικής έκτασης και την αντικειμενική αξία για τις περιπτώσεις όπου εφαρμόζεται το σύστημα του αντικειμενικού προσδιορισμού.

(2) Η έκταση να μην ανήκει στο δημόσιο ή σε νομικό πρόσωπο του ευρύτερου δημόσιου τομέα.

(3) Η επιλέξιμη, για συνεισφορά από το ΕΓΤΑΑ, δαπάνη για αγορά μη οικοδομημένης και οικοδομημένης γης να μην υπερβαίνει το 10% των συνολικών επιλέξιμων δαπανών για την οικεία πράξη. Για εγκαταλελειμμένες και πρώην βιομηχανικές εγκαταστάσεις που περιλαμβάνουν κτίρια, το όριο αυτό αυξάνεται στο 15%. Σε εξαιρετικές και δεόντως αιτιολογημένες περιπτώσεις, το όριο μπορεί να αυξηθεί υπερβαίνοντας τα αντίστοιχα προαναφερθέντα ποσοστά, για πράξεις που αφορούν διατήρηση του περιβάλλοντος.

Σε περίπτωση απαλλοτριώσεων, να εφαρμόζονται όροι που αναφέρονται στα ανωτέρω σημεία (1), (2) και (3). Ως δαπάνη αγοράς νοείται η τιμή της αναγκαστικής απαλλοτρίωσης, η οποία καθορίζεται από τα αρμόδια δικαστήρια.

|  |  |
| --- | --- |
| 19.2Δ\_144 | Εξετάζεται εάν ο **φορέας που υποβάλλει την πρόταση εμπίπτει στους δικαιούχους** του μέτρου/δράσης/πρόσκλησης. |

Όπως στο κριτήριο 134

|  |  |
| --- | --- |
| 19.2Δ\_145 | Εξετάζεται η **πληρότητα της αίτησης στήριξης** και η σύνταξή της σύμφωνα με το υπόδειγμα της πρόσκλησης |

Το κριτήριο αφορά την ύπαρξη και επισύναψη όλων των υποχρεωτικών συνοδευτικών εγγράφων και την συμπλήρωση όλων των πεδίων της αίτησης στήριξης από τον υποψήφιο δικαιούχο έτσι ώστε να είναι δυνατή η εξέταση και η αξιολόγηση της αίτησης στήριξης. Οι αιτήσεις στήριξης πρέπει να είναι νομίμως υπογεγραμμένες από τους δικαιούχους και για τον σκοπό αυτό πρέπει να προσκομίζονται δικαιολογητικά για την νόμιμη εκπροσώπησή τους.

|  |  |
| --- | --- |
| 19.2Δ\_147 | Εξετάζεται η **ωριμότητα της πράξης.** |

Απαιτείται η ύπαρξη οριστικής μελέτης και τευχών δημοπράτησης, καθώς και των απαιτούμενων αδειοδοτήσεων. Για τις πράξεις που υλοποιούνται χωρίς τις διαδικασία δημοσίων συμβάσεων αποτελεί κριτήριο αποκλεισμού η μη σύσταση του Φορέα και η μη ύπαρξη των απαιτούμενων αδειοδοτήσεων.

|  |  |
| --- | --- |
| ΑΟ2.119\_Επιλεξ. Πράξης\_19.2Δ | Εξετάζεται η συμβατότητα της προτεινόμενης πράξης με τους **κανόνες του ανταγωνισμού και των κρατικών ενισχύσεων.** |

Για έργα πολιτισμού συμπληρώνεται από τους δυνητικούς δικαιούχους το ΕΡΩΤΗΜΑΤΟΛΟΓΙΟ ΚΡΑΤΙΚΩΝ ΕΝΙΣΧΥΣΕΩΝ ΕΡΓΩΝ ΠΟΛΙΤΙΣΜΟΥ, το οποίο ελέγχεται από την ΟΤΔ κατά την αξιολόγηση.

Για την αξιολόγηση του κριτηρίου, κατά την διάρκεια της αξιολόγησης η ΟΤΔ Αναπτυξιακή Καστοριάς ΑΕ ΟΤΑ, λαμβάνοντας υπόψη την αίτηση του δυνητικού δικαιούχου και τα συνημμένα αυτής, συμπληρώνει την CHECK LIST ΥΠΑΡΞΗ ΚΡΑΤΙΚΗΣ ΕΝΙΣΧΥΣΗΣ.

Προς ενημέρωση των υποψήφιων δικαιούχων δίνεται και το υπ’ αριθ. πρωτ. 117353/ΕΥΚΕ 6607/26.10.2017 έγγραφο της ΕΥΚΕ καθώς και η check list για την ύπαρξη κρατικών ενισχύσεων.

Για να είναι η κρατική ενίσχυση συµβατήµε τους κανόνες της ΕΕ θα πρέπει είτε να συμμορφώνεται µε κάποιον από τους κανόνες απαλλαγής (Καν. ΕΕ 651/2014 ή Καν. ΕΕ αριθ. 702/2014) είτε να εγκριθεί απευθείας από τις αρµόδιες υπηρεσίες της ΕΕ μετά από κοινοποίηση.

|  |  |
| --- | --- |
| ΑΟ3.112\_Επιλ. Δικαιούχου\_19.2Δ | Εξετάζεται αν ο φορέας που υποβάλλει την πρόταση έχει την **αρμοδιότητα εκτέλεσης** του έργου. |

Το κριτήριο αφορά την απόδειξη από τον δικαιούχο της αρμοδιότητάς του (βάση του εθνικού νομοθετικού πλαισίου) για την εκτέλεση της πράξης. Τα στοιχεία τεκμηρίωσης που, κατά περίπτωση, απαιτούνται είναι: υπεύθυνη δήλωση,

στοιχεία τεχνικής επάρκειας για έργα που εκτελούνται με δημόσια σύμβαση, έγγραφα νομικής αρμοδιότητας, καταστατικά, κανονιστικές αποφάσεις, κανονισμοί λειτουργίας, κ.λπ., που πρέπει να υποβάλλονται συνημμένα κατά την υποβολή της αίτησης στήριξης.

|  |  |
| --- | --- |
| ΑΟ2.123\_Επιλεξ. Πράξης\_19.2Δ | Εξετάζεται η δυνατότητα του δυνητικού δικαιούχου να συμβάλλει με **ίδιους πόρους** στην υλοποίηση της πράξης. |

Σε περίπτωση που προκύπτει ποσοστό επιχορήγησης μικρότερο του 100% και απαιτείται ιδιωτική συμμετοχή, θα υποβληθούν δικαιολογητικά απόδειξης ίδιας συμμετοχής.

Υποβάλλεται σχετικό τραπεζικό έγγραφο ή υπεύθυνη δήλωση με την οποία ο δικαιούχος δηλώνει ότι: *έχει την δυνατότητα να συμβάλλει με τους ίδιους πόρους που απαιτούνται για την υλοποίηση της πράξης*.

Εξαίρεση αποτελούν οι πράξεις που ενισχύονται μέσω του άρθρου 14 (περιφερειακές επενδυτικές ενισχύσεις για αρχικές επενδύσεις σε ΜΜΕ) του Καν. (ΕΕ) αριθ. 651/2014 της Επιτροπής. Στην περίπτωση αυτή ο δικαιούχος οφείλει κατά την αίτηση να αποδεικνύει ότι διαθέτει την ιδία συμμετοχή σε ποσοστό τουλάχιστον 25% του προϋπολογισμού της πράξης είτε μέσω ιδίων κεφαλαίων είτε μέσω τραπεζικού δανεισμού ο οποίος δεν ενέχει στοιχεία κρατικής ενίσχυσης.

|  |  |
| --- | --- |
| ΑΟ2.113 | Εξετάζεται αν το **φυσικό αντικείμενο της προτεινόμενης πράξης δεν έχει περαιωθεί** μέχρι την ημερομηνία υποβολής της αίτησης στήριξης (σύμφωνα με τον Καν. 1303/2013, άρθρο 65, παρ.6) |

Οι πράξεις δεν επιλέγονται για χρηματοδότηση από τα ΕΔΕΤ σε περίπτωση που έχουν περατωθεί φυσικά ή εκτελεστεί πλήρως πριν να υποβάλει ο δικαιούχος στη διαχειριστική αρχή την αίτηση χρηματοδότησης βάσει του προγράμματος, ανεξάρτητα αν ο δικαιούχος έχει εκτελέσει όλες τις σχετικές πληρωμές.

Το κριτήριο εξετάζεται από στοιχεία της αίτησης στήριξης, και από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται (κατά περίπτωση) ότι:

*για το φυσικό αντικείμενο της προτεινόμενης πράξης,*

* *δεν έχει ξεκινήσει η υλοποίησή του και δεν έχει γίνει έναρξη εργασιών, ή εναλλακτικά*
* *δεν έχει ολοκληρωθεί το φυσικό αντικείμενο της προτεινόμενης πράξης (η πράξη δεν έχει περατωθεί φυσικά ούτε έχει εκτελεστεί πλήρως) σύμφωνα με το άρθρο 65, παρ. 6 του Καν. 1303/2013, μέχρι την ημερομηνία υποβολής της αίτησης στήριξης.*

Σημειώνεται ότι για πράξεις που δεν ενέχουν κρατικές ενισχύσεις και δεν υλοποιούνται δυνάμει του Καν. (ΕΕ) 651/2014, είναι δυνατόν υποβληθούν για χρηματοδότηση έργα που είναι είτε δημοπρατημένα είτε συμβασιοποιημένα, καθώς και έργα για τα οποία έχει ξεκινήσει η υλοποίησή τους αλλά δεν έχουν εκτελεστεί πλήρως. Στις περιπτώσεις αυτές, τα προβλεπόμενα πρώτα στάδια ελέγχου (πριν την διενέργεια του διαγωνισμού και ο προσυμβατικός έλεγχος) θα πραγματοποιηθούν κατά τον διοικητικό έλεγχο του 1ου αιτήματος πληρωμής (Άρθρο 13 της ΥΑ 13215 /30-11-17). Εάν δεν διαπιστώνονται παρατυπίες θα προχωρά κανονικά η πληρωμή. Διευκρινίζεται ακόμα ότι, σε περίπτωση που έχουν εκτελεστεί εργασίες προ του χρόνου έναρξης της επιλεξιμότητας (δηλαδή πριν την οριστική υποβολή της αίτησης στήριξης από τον δικαιούχο στο Ολοκληρωμένο Πληροφοριακό Σύστημα Αγροτικής Ανάπτυξης -ΟΠΣΑΑ), οι δαπάνες για τις εργασίες αυτές καθίστανται μη επιλέξιμες.

|  |  |
| --- | --- |
| ΑΟ2.114 | Εξετάζεται αν η **πράξη δεν περιλαμβάνει τμήμα που έπαυσε** ή μετεγκαταστάθηκε (σύμφωνα με τον Καν. 1303/2013, άρθρο 71) |

Το κριτήριο εξετάζεται από στοιχεία της αίτηση στήριξης, και από υπεύθυνη δήλωση του υποψήφιου δικαιούχου (φυσικό πρόσωπο) ή του νόμιμου εκπρόσωπου του υποψήφιου δικαιούχου (νομικό πρόσωπο) στην οποία δηλώνεται ότι:*η προτεινόμενη πράξη δεν περιλαμβάνει τμήμα επένδυσης σε υποδομή ή παραγωγική επένδυση η οποία έπαυσε ή μετεγκαταστάθηκε εκτός της περιοχής του προγράμματος εντός πέντε ετών από την τελική πληρωμή στο δικαιούχο ή εντός της προθεσμίας που οριζόταν στους κανόνες περί κρατικών ενισχύσεων (σύμφωνα με το άρθρο 71 του Καν. 1303/2013).*

Παρατίθεται το άρθρο 71 το οποίο έχει ως εξής:

1. Για μια πράξη που περιλαμβάνει επένδυση σε υποδομή ή παραγωγική επένδυση επιστρέφεται η συνεισφορά των ΕΔΕΤ, εάν εντός πέντε ετών από την τελική πληρωμή στον δικαιούχο ή εντός της προθεσμίας που ορίζεται στους κανόνες περί κρατικών ενισχύσεων, κατά περίπτωση, υπόκειται σε οποιοδήποτε από τα ακόλουθα:

α) παύση ή μετεγκατάσταση μιας παραγωγικής δραστηριότητας εκτός της περιοχής προγράμματος·

β) αλλαγή του ιδιοκτησιακού καθεστώτος ενός στοιχείου υποδομής η οποία παρέχει σε μια εταιρεία ή δημόσιο οργανισμό αδικαιολόγητο πλεονέκτημα·

γ) ουσιαστική μεταβολή που επηρεάζει τη φύση, τους στόχους ή την εφαρμογή των όρων που θα μπορούσαν να υπονομεύσουν τους αρχικούς στόχους.

Τα αχρεωστήτως καταβαλλόμενα ποσά για την εν λόγω πράξη ανακτώνται από το κράτος μέλος αναλογικά προς την περίοδο για την οποία δεν εκπληρώθηκαν οι απαιτήσεις.

Τα κράτη μέλη μπορούν να μειώσουν το οριζόμενο στο πρώτο εδάφιο χρονικό περιθώριο σε τρία έτη όταν πρόκειται για περιπτώσεις διατήρησης επενδύσεων ή θέσεων εργασίας που δημιουργήθηκαν από ΜΜΕ.

2. Πράξη που περιλαμβάνει επενδύσεις σε υποδομή ή παραγωγικές επενδύσεις επιστρέφει τη συνεισφορά από τα ΕΔΕΤ εάν, εντός 10 ετών από την τελική πληρωμή στον δικαιούχο, η παραγωγική δραστηριότητα μεταφέρεται εκτός της Ένωσης, με την εξαίρεση της περίπτωσης ο δικαιούχος να είναι ΜΜΕ. Όταν η συνεισφορά από τα ΕΔΕΤ λαμβάνει τη μορφή κρατικής ενίσχυσης, η περίοδος των 10 ετών αντικαθίσταται από την ισχύουσα προθεσμία σύμφωνα με τους κανόνες περί κρατικών ενισχύσεων.

3. Πράξεις που χρηματοδοτούνται από το ΕΚΤ και πράξεις που χρηματοδοτούνται από τα άλλα ΕΔΕΤ οι οποίες δεν συνιστούν επένδυση σε υποδομή ή παραγωγικές επενδύσεις επιστρέφουν τη συνεισφορά από το Ταμείο μόνο όταν υπόκεινται σε υποχρέωση διατήρησης μιας επένδυσης βάσει των εφαρμοστέων κανόνων περί κρατικών ενισχύσεων και υπόκεινται σε εκχώρηση ή μετεγκατάσταση μιας παραγωγικής δραστηριότητας εντός της περιόδου που ορίζεται στους εν λόγω κανόνες.

4. Οι παράγραφοι 2 και 3 δεν εφαρμόζονται στις συνεισφορές σε ή από μέσα χρηματοοικονομικής τεχνικής ή προς κάθε πράξη η οποία επιφέρει διακοπή μιας παραγωγικής δραστηριότητας εξαιτίας μη δόλιας πτώχευσης.

5. Οι παράγραφοι 1, 2 και 3 δεν εφαρμόζονται σε φυσικά πρόσωπα που είναι δικαιούχοι επενδυτικής ενίσχυσης και, μετά την ολοκλήρωση της επενδυτικής πράξης, καθίστανται επιλέξιμοι για να λάβουν και λαμβάνουν υποστήριξη βάσει του κανονισμού (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, όταν η εν λόγω επένδυση συνδέεται άμεσα με τον τύπο δραστηριότητας που κρίνεται ως επιλέξιμη για υποστήριξη από το Ευρωπαϊκό Ταμείο Προσαρμογής στην Παγκοσμιοποίηση.

|  |  |
| --- | --- |
| ΑΟ2.118\_Επιλεξιμότητα Πράξης | Εξετάζεται αν η προτεινόμενη πράξη εξασφαλίζει την **προσβασιμότητα των ατόμων με αναπηρία**. |

Για την πλήρωση του κριτηρίου υποβάλλονται στο πλαίσιο της τυποποιημένης αίτησης στήριξης, έκθεση τεκμηρίωσης από την οποία προκύπτει, ανάλογα με το είδος και την φύση της πράξης, η κάλυψη των κανόνων για την εξασφάλιση προσβασιμότητας στα άτομα με αναπηρία σύμφωνα με τον «ΟΔΗΓΟ ΕΞΑΣΦΑΛΙΣΗΣ ΠΡΟΣΒΑΣΙΜΟΤΗΤΑΣ ΑΜΕΑ»

|  |  |
| --- | --- |
| ΑΟ2.121\_Επιλεξιμότητα Πράξης | Εξετάζεται η τήρηση εθνικών και κοινοτικών κανόνων ως προς τις **Δημόσιες Συμβάσεις** |

Το κριτήριο εξετάζεται, για τις πράξεις που εμπίπτουν στους εθνικούς και κοινοτικούς κανόνες ως προς τις Δημόσιες Συμβάσεις (Ν. 4412/2016).

Εφόσον έχουν προηγηθεί της αίτησης στήριξης σχετικές ενέργειες εξετάζεται αν ο δυνητικός δικαιούχος έχει τηρήσει μέχρι την υποβολή της αίτησης στήριξης τους κατά περίπτωση ισχύοντες εθνικούς και κοινοτικούς κανόνες για την προτεινόμενη πράξη σύμφωνα με τα προβλεπόμενα στις διαδικασίες έγκρισης σταδίων δημοσίων συμβάσεων του ΣΔΕ του ΠΑΑ 2014-2020.

Για την εξέταση του κριτηρίου υποβάλλονται από το δυνητικό δικαιούχο τα απαιτούμενα δικαιολογητικά στο πλαίσιο της αίτησης στήριξης. Στις περιπτώσεις που κατά την εξέταση της διαδικασίας διακήρυξης και της διαδικασίας ανάληψης νομικής δέσμευσης εντοπιστεί παρατυπία, ορίζονται, εφόσον είναι εφικτό, προτεινόμενα διορθωτικά μέτρα.

Επίσης, εξετάζεται αν η τεχνική υπηρεσία της αναθέτουσας αρχής πληροί τις προδιαγραφές τεχνικής επάρκειας για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης έργου ή μελέτης σύμφωνα με τους όρους και τις προϋποθέσεις του άρθρου 44 του N. 4412/2016 (Α’ 147).

*Δίνεται το άρθρο 44 - Τεχνική επάρκεια αναθετουσών αρχών στις δημόσιες συμβάσεις έργων και μελετών:*

*1. Για τη διεξαγωγή της διαδικασίας σύναψης, την εποπτεία και την επίβλεψη δημόσιας σύμβασης έργου ή μελέτης απαιτείται, η αρμόδια τεχνική υπηρεσία κάθε αναθέτουσας αρχής να διαθέτει ελάχιστη στελέχωση που περιλαμβάνει, ιδίως, τον ελάχιστο αριθμό προσωπικού της και τα προσόντα αυτών (ειδικότητες, εμπειρία κ.λ.π.), σύμφωνα με την απόφαση του επόμενου εδαφίου προκειμένου να μπορεί να ανταποκριθεί επαρκώς στα/στις προς ανάθεση έργα/μελέτες, ανάλογα με την εκτιμώμενη αξία, το είδος, την κατηγορία τους, το μέγεθος και την πολυπλοκότητά τους. Με κοινή απόφαση του Υπουργού Υποδομών, Μεταφορών και Δικτύων και του κατά περίπτωση αρμόδιου Υπουργού, που εκδίδεται εντός έξι (6) μηνών από τη δημοσίευση του παρόντος, καθορίζεται η ελάχιστη στελέχωση κατά αριθμό, ειδικότητα, προσόντα των απασχολούμενων σε αυτή, καθώς επίσης και οι ειδικότερες προδιαγραφές επάρκειάς της ανάλογα με την εκτιμώμενη αξία, το είδος, την κατηγορία, το μέγεθος και την πολυπλοκότητα των έργων ή των μελετών.*

*2. Σε περίπτωση που, η τεχνική υπηρεσία δεν πληροί τις προδιαγραφές επάρκειας, που προβλέπονται από την απόφαση της παρ. 1, θεωρείται υπηρεσία που δεν έχει τεχνική επάρκεια και η διεξαγωγή της διαδικασίας σύναψης, η εποπτεία και η επίβλεψη των δημοσίων συμβάσεων έργων ή μελετών αρμοδιότητας της, διενεργούνται, με προγραμματική σύμβαση, από την τεχνική υπηρεσία του εποπτεύοντος την αναθέτουσα αρχή φορέα ή της οικείας περιφέρειας ή από άλλη τεχνική υπηρεσία φορέων του κεντρικού δημόσιου τομέα. Στην εν λόγω προγραμματική σύμβαση ορίζονται τουλάχιστον: (α) το αντικείμενο της προγραμματικής σύμβασης, το πρόγραμμα εκτέλεσης της μελέτης ή υπηρεσίας και η προεκτιμώμενη συνολική δαπάνη, (β) τα καθήκοντα που αναλαμβάνει η νέα τεχνική υπηρεσία, (γ) ο τρόπος κάλυψης των αναγκαίων για την εκπλήρωση της προγραμματικής σύμβασης δαπανών της νέας τεχνικής υπηρεσίας και οι λεπτομέρειες της καταβολής τους, (δ) οι ποινικές ρήτρες και άλλες συνέπειες σε βάρος της νέας τεχνικής υπηρεσίας που επιβάλλονται σε περίπτωση υπαίτιας πλημμελούς εκπλήρωσης της εντολής, (ε) οι όροι διαπίστωσης της εκπλήρωσης των καθηκόντων της νέας τεχνικής υπηρεσίας και της λήξης της προγραμματικής σύμβασης, (στ) ο τρόπος και οι όροι χρηματοδότησης των συμβάσεων που θα αναθέτει η νέα τεχνική υπηρεσία, (ζ) οι όροι άσκησης του τεχνικού, οικονομικού και λογιστικού ελέγχου του κυρίου του έργου κατά τις φάσεις εκπλήρωσης της σύμβασης και (η) οι πράξεις και ενέργειες της νέας τεχνικής υπηρεσίας πριν από τις οποίες απαιτείται η προηγούμενη έγκριση του κυρίου του έργου.*

|  |  |
| --- | --- |
| ΑΟ2.122\_Επιλεξ. Πράξης\_19.2Δ | Εξετάζεται η **βιωσιμότητα, λειτουργικότητα και αξιοποίηση** της πράξης. |

Ο δυνητικός δικαιούχος θα πρέπει, στο πλαίσιο της τυποποιημένης αίτησης στήριξης, να περιγράψει τον τρόπο με τον οποίο τα παραδοτέα της πράξης θα αξιοποιηθούν. Κατά την ολοκλήρωση της πράξης θα πρέπει να εξασφαλίζεται η λειτουργικότητά της. Η λειτουργικότητα της πράξης αξιολογείται από την αίτηση στήριξης και τα συνημμένα της.

|  |  |
| --- | --- |
| ΑΟ5.112\_Πληρότητα\_19.2Δ | Εξετάζεται η ύπαρξη **απόφασης αρμοδίων οργάνων** για την υποβολή της αίτησης στήριξης |

Δικαιολογητικό κάλυψης κριτηρίου: Απόφαση αρμοδίων συλλογικών οργάνων του δυνητικού δικαιούχου ή άλλων αρμοδίων οργάνων, όπως προβλέπεται από τη νομοθεσία, για την υποβολή της αίτησης στήριξης (π.χ. απόφαση δημοτικού συμβουλίου Δήμου για την υποβολή της συγκεκριμένης αίτησης στήριξης, αποφάσεις ΔΣ για νομικά πρόσωπα ή ισοδύναμα έγγραφα για άλλους δικαιούχους) και απόφαση για την κάλυψη της ίδιας συμμετοχής που τυχόν προκύπτει.

|  |  |
| --- | --- |
| ΑΟ6.111\_Χρονοδιάγραμμα\_\_19.2Δ | Εξετάζεται αν το **χρονοδιάγραμμα εκτέλεσης της προτεινόμενης πράξης** εμπίπτει στην οριζόμενη στην πρόσκληση περίοδο επιλεξιμότητας, καθώς και αν η πράξη δύναται να υλοποιηθεί εντός της περιόδου αυτής |

Εξετάζεται αν το χρονοδιάγραμμα εκτέλεσης της προτεινόμενης πράξης εμπίπτει εντός της περιόδου επιλεξιμότητας του ΠΑΑ 2014-2020 (χρονοδιάγραμμα με ολοκλήρωση εντός τριών ετών από την ένταξη και σε κάθε περίπτωση έως 30.06.2023) και αν η προτεινόμενη πράξη δύναται να υλοποιηθεί εντός της περιόδου αυτής. Το κριτήριο εξετάζεται λαμβάνοντας υπόψη το φυσικό αντικείμενο, τη μέθοδο υλοποίησης (αυτεπιστασία, ανάθεση, κ.λπ.), τους ενδεχόμενους κινδύνους που συνδέονται με την υλοποίηση της πράξης (π.χ. αρχαιολογικά ευρήματα ή πιθανές καθυστερήσεις σχετικά με την έκδοση κανονιστικών αποφάσεων που απαιτούνται για την υλοποίηση της πράξης, όπως κήρυξη απαλλοτριώσεων) σε σχέση με το επίπεδο ωριμότητας της πράξης, τα χρονοδιαγράμματα συναφών πράξεων που έχουν υλοποιηθεί και άλλα διαθέσιμα εργαλεία. Το χρονοδιάγραμμα εκτέλεσης περιλαμβάνεται στην τυποποιημένη αίτηση στήριξης.

|  |  |
| --- | --- |
| ΑΟ7.111\_Συμπλ. στοιχεία\_19.2.Δ | Εξετάζεται η **εμπρόθεσμη υποβολή συμπληρωματικών** ή διευκρινιστικών στοιχείων |

Στην περίπτωση που ζητήθηκε η υποβολή από τον υποψήφιο δικαιούχο η υποβολή συμπληρωματικών ή διευκρινιστικών στοιχείων εξετάζεται αν αυτά υποβλήθηκαν εντός της καθορισμένης προθεσμίας.

Συμπληρωματικά στοιχεία είναι αυτά τα οποία προβλέπονταν στην πρόσκληση, εκδόθηκαν πριν την υποβολή της αίτησης στήριξης και διορθώνουν προφανή σφάλματα της αίτησης στήριξης ή/και των δικαιολογητικών που τη συνοδεύουν.

Οι διευκρινίσεις είναι στοιχεία που ζητούνται με σκοπό την αποσαφήνιση των υποβληθέντων στοιχείων και την καλύτερη κατανόηση του περιεχομένου της αίτησης στήριξης.

Σε κάθε περίπτωση υποβάλλονται ηλεκτρονικά στο ΟΠΣΑΑ τα συμπληρωματικά στοιχεία και οι διευκρινήσεις, για τα οποία ορίζεται ως υποχρεωτική η ηλεκτρονική τους υποβολή τους και ταυτόχρονα ο δικαιούχος ενημερώνει με υπογεγραμμένη επιστολή υποβολής **συμπληρωματικών στοιχείων και διευκρινήσεων την ΟΤΔ, εντός της οριζόμενης από την πρόσκληση προθεσμίας των εφτά (7) εργάσιμων ημερών.** Τα συμπληρωματικά στοιχεία και οι διευκρινήσεις στοιχείων, για τα οποία δεν ορίζεται ως υποχρεωτική η ηλεκτρονική υποβολή τους στο ΟΠΣΑΑ, υποβάλλονται συνημμένα της υπογεγραμμένης επιστολής υποβολής και συμπληρώνουν τον φάκελο της αίτησης στήριξης.

1. **ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ**

|  |  |  |  |  |  |  |  |
| --- | --- | --- | --- | --- | --- | --- | --- |
| 19.2.4.3 Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, προβολή προώθηση περιοχών, ποδηλατικές διαδρομές κ.λπ.) | | | | | | | |
| **ΑΡΧΗ ΚΡΙΤΗΡΙΟΥ ΑΞΙΟΛΟΓΗΣΗΣ** | **Α/Α** | **ΚΡΙΤΗΡΙΟ** | **ΑΝΑΛΥΣΗ ΤΙΜΩΝ – ΚΑΤΑΣΤΑΣΗΣ ΚΡΙΤΗΡΙΟΥ** | **ΒΑΡΥΤΗΤΑ (%)** | **ΜΟΡΙΟΔΟΤΗΣΗ (ΚΛΙΜΑΚΑ 0-100)** | **ΒΑΘΜΟΣ** | **ΑΝΗΓΜΕΝΟΣ ΒΑΘΜΟΣ** |
|
|  |  | Σκοπιμότητα της πρότασης (Ειδικοί ή στρατηγικοί στόχοι του τοπικού προγράμματος που εξυπηρετούνται με την υλοποίηση της πρότασης) | Συσχέτιση με το σύνολο των στόχων που αφορούν στην υπο-δράση | 25 | 100 |  |  |
| Συσχέτιση με το 70% των στόχων που αφορούν στην υπο-δράση |  | 70 |  |  |
| Συσχέτιση με το 30% των στόχων που αφορούν στην υπο-δράση |  | 30 |  |  |
| Συσχέτιση με ποσοστό μικρότερο του 30% των στόχων που αφορούν στην υπο-δράση |  | 0 |  |  |
|  |  | Ρεαλιστικότητα - αξιοπιστία κόστους | 100\*(αιτούμενο-εγκεκριμένο)/εγκεκριμένο ≤ 5 | 10 | 100 |  |  |
| 5 < 100\*(αιτούμενο-εγκεκριμένο)/εγκεκριμένο ≤ 10 |  | 60 |  |  |
| 10 < 100\*(αιτούμενο-εγκεκριμένο)/εγκεκριμένο ≤ 30 |  | 30 |  |  |
| 100\*(αιτούμενο-εγκεκριμένο)/εγκεκριμένο > 30 |  | 0 |  |  |
|  |  | Ρεαλιστικότητα χρονοδιαγράμματος υλοποίησης επένδυσης | Χρονοδιάγραμμα σύμφωνο με το είδος και το μέγεθος του έργου | 10 | 50 |  |  |
| Ορθολογικός προσδιορισμός των επιμέρους φάσεων υλοποίησης του έργου |  | 50 |  |  |
|  |  | Σαφήνεια και πληρότητα της πρότασης | Σαφήνεια του περιεχομένου της πρότασης και πληρότητα ως προς τα απαιτούμενα για τη βαθμολόγηση δικαιολογητικά | 10 | 100 |  |  |
| Ασαφής περιγραφή της πρότασης αλλά πληρότητα ως προς τα απαιτούμενα για τη βαθμολόγηση δικαιολογητικά |  | 50 |  |  |
| Ασαφής περιγραφή της πρότασης και ελλείψεις ως προς τα απαιτούμενα για τη βαθμολόγηση δικαιολογητικά |  | 0 |  |  |
|  |  | Χωροθέτηση της πράξης (σύμφωνα με τη σύσταση της Επιτροπής 2003/361/ΕΚ) | Ορεινή | 25 | 100 |  |  |
| Mειονεκτική |  | 50 |  |  |
| Λοιπές περιοχές |  | 0 |  |  |
|  |  | Υλοποίηση σε κατηγορίες και είδος περιοχών σε σχέση και με τη σπουδαιότητά τους ή την κρισιμότητα ασκούμενων πιέσεων  (περιοχές RAMSAR, NATURA, προστατευόμενες περιοχές, υγροβιότοποι, κατηγορίες γεωργικής δραστηριότητας όπως εντατική γεωργία ή λειμώνες και άλλες περιοχές με υψηλές πιέσεις ασκούμενες από τη γεωργία) | Ναι | 20 | 100 |  |  |
| Όχι |  | 0 |  |  |
|  |  |  |  |  |  |  |  |
| **ΜΕΓΙΣΤΗ ΔΥΝΑΤΗ ΒΑΘΜΟΛΟΓΙΑ** | | | | | | | **100** |
| **ΤΙΜΗ ΒΑΣΗΣ (ελάχιστη βαθμολογία που οφείλει να συγκεντρώσει ο δικαιούχος)** | | | | | | | **30** |

1. **ΟΔΗΓΙΕΣ ΓΙΑ ΤΗΝ ΕΞΕΤΑΣΗ ΤΩΝ ΚΡΙΤΗΡΙΩΝ ΕΠΙΛΟΓΗΣ ΠΡΑΞΕΩΝ**

(Αναλυτικές οδηγίες για τον τρόπο εξέτασης της εκπλήρωσης του κριτηρίου σύμφωνα με το εγκεκριμένο Τοπικό Πρόγραμμα της ΟΤΔ και των δικαιολογητικών/αποδεικτικών που πρέπει να υποβληθούν)

Σε περίπτωση ισοβαθμίας πράξεων εξετάζεται και λαμβάνεται υπόψη η επιμέρους βαθμολόγηση του/των κριτηρίου/ων με την μεγαλύτερη βαρύτητα. Προηγείται η πράξη με την μεγαλύτερη βαθμολογία στο/στα κριτήριο/α με την, κατά σειρά μεγαλύτερη βαρύτητα (σε περίπτωση και άλλης ισοβαθμίας).

Εάν ένα κριτήριο δεν αφορά μία πράξη, π.χ. ποσοστό δαπανών σχετικών με τη χρήση ή παραγωγή ανανεώσιμων πηγών ενέργειας (ΑΠΕ) σε έργα οδοποιίας εντός οικισμού, το κριτήριο δεν εξετάζεται και η βαθμολογία ανάγεται κατάλληλα.

Κριτήριο:

|  |
| --- |
| **Σκοπιμότητα της πρότασης (Ειδικοί ή στρατηγικοί στόχοι του τοπικού προγράμματος που εξυπηρετούνται με την υλοποίηση της πρότασης)** |

Για την βαθμολόγηση του κριτηρίου συσχετίζεται η σκοπιμότητα της πρότασης με τους ειδικούς στόχους (ΕΣ) της υποδράσης στην οποία εντάσσεται. Ο βαθμός είναι η % αναλογία των ειδικών στόχων που εξυπηρετεί η πράξη στο σύνολο των ειδικών στόχων της υποδράσης.

Οι ειδικοί στόχοι δίνονται παρακάτω.

19.2.4.3 Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης, τουριστικές πληροφορίες και τουριστικές υποδομές μικρής κλίμακας (π.χ. σημάνσεις, κοινόχρηστοι χώροι, προβολή προώθηση περιοχών, ποδηλατικές διαδρομές κ.λπ.)

Η υπο-δράση συμβάλλει στην επίτευξη των εξής ειδικών στόχων:

* ΕΣ 1 Η προστασία, ανάδειξη και αξιοποίηση της πλούσιας βιοποικιλότητας των περιοχών Natura 2000 και των φυσικών οικοσυστημάτων των Οντρίων και του Αλιάκμονα ποταμού (με τους κλάδους του).
* ΕΣ 6 Η άμβλυνση των ανισοτήτων μεταξύ αστικών και αγροτικών περιοχών.
* ΕΣ 9 Η ενίσχυση της πολυκλαδικής διάστασης της οικονομίας με την διαφοροποίηση των δραστηριοτήτων.
* ΕΣ 15 Η βελτίωση των υποδομών και της ελκυστικότητας της περιοχής για την προσέλκυση βιώσιμων επενδύσεων
* ΕΣ 23 Η στήριξη της συμπληρωματικής απασχόλησης και της διαφοροποίησης της αγροτικής οικονομίας.
* ΕΣ 26 Η ανάδειξη της πλούσιας πολιτιστικής και φυσικής κληρονομιάς, καθώς και της τοπικής ταυτότητας.
* ΕΣ 27 Η διαμόρφωση ενός ισχυρού τουριστικού προϊόντος που να αναδεικνύει το πλούσιο φυσικό / πολιτιστικό απόθεμα, την ιδιαίτερη ταυτότητα και τα τοπικά προϊόντα της περιοχής.
* ΕΣ 28 Η διασύνδεση του τουρισμού με τον αγροδιατροφικό τομέα.
* ΕΣ 29 Η εξειδίκευση του τουριστικού προϊόντος.

Κριτήριο:

|  |
| --- |
| **Ρεαλιστικότητα - αξιοπιστία κόστους** |

Η βαθμολόγηση του κριτηρίου εξαρτάται από την απόκλιση (αιτούμενου-εγκεκριμένου)/εγκεκριμένο προϋπολογισμό εκφρασμένο % και γίνεται σύμφωνα με την ανάλυση του κριτηρίου (τιμές αναφοράς: απόκλιση από 5-10%, απόκλιση από 10-30% και απόκλιση μεγαλύτερη του 30%.

Κριτήριο:

|  |
| --- |
| **Ρεαλιστικότητα χρονοδιαγράμματος υλοποίησης επένδυσης** |

Εξετάζονται δύο επιμέρους κριτήρια:

1. εάν το χρονοδιάγραμμα είναι σύμφωνο με το είδος και το μέγεθος του έργου,

2. εάν οι επιμέρους φάσεις υλοποίησης του έργου προσδιορίζονται και εάν ο προσδιορισμός αυτός είναι ορθολογικός.

Η βαθμολόγηση γίνεται σύμφωνα με την ανάλυση του κριτηρίου.

Κριτήριο:

|  |
| --- |
| **Σαφήνεια και πληρότητα της πρότασης** |

Το κριτήριο βαθμολογείται σύμφωνα με την ανάλυσή του. Λαμβάνονται υπόψη η σαφής/ασαφής περιγραφή της πρότασης και η πληρότητα των απαιτούμενων για τη βαθμολόγηση δικαιολογητικών.

Κριτήριο:

|  |
| --- |
| **Χωροθέτηση της πράξης (σύμφωνα με τη σύσταση της Επιτροπής 2003/361/ΕΚ)** |

Το κριτήριο είναι απλό και βαθμολογείται σύμφωνα με την ανάλυσή του. Σε περίπτωση που μια πράξη υλοποιείται σε περισσότερες από μια «κατηγορίες» περιοχών (ορεινή, μειονεκτική, λοιπές περιοχές) βαθμολογείται για την περιοχή στην οποία αντιστοιχεί το μεγαλύτερο μέρος του προϋπολογισμού.

Κριτήριο:

|  |
| --- |
| **Υλοποίηση σε κατηγορίες και είδος περιοχών σε σχέση και με τη σπουδαιότητά τους ή την κρισιμότητα ασκούμενων πιέσεων  (περιοχές RAMSAR, NATURA, προστατευόμενες περιοχές, υγροβιότοποι, κατηγορίες γεωργικής δραστηριότητας όπως εντατική γεωργία ή λειμώνες και άλλες περιοχές με υψηλές πιέσεις ασκούμενες από τη γεωργία)** |

Το κριτήριο είναι απλό και βαθμολογείται σύμφωνα με την ανάλυσή του.

1. **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

Τα απαιτούμενα δικαιολογητικά για την αξιολόγηση και επιλογή πράξης στο πλαίσιο της υποδράσης 19.2.4.3 είναι:

* Τα δικαιολογητικά για τα οποία είναι υποχρεωτική η ηλεκτρονική υποβολή, εμφανίζονται με την ένδειξη: «ΝΑΙ» στο πεδίο: «Υποχρέωση επισύναψης».
* Τα δικαιολογητικά, τα οποία δεν υποβάλλονται ηλεκτρονικά αλλά επισυνάπτονται στον φυσικό φάκελο, εμφανίζονται με την ένδειξη: «ΟΧΙ» στο πεδίο: «Υποχρέωση επισύναψης».

|  |  |  |  |  |
| --- | --- | --- | --- | --- |
| α/α | Κωδικός | Περιγραφή | Επισύναψη στο ΟΠΣΑΑ | Αποστολή με τον φυσικό φάκελο |
| 1 | 19.2Δ\_112 | Απόφαση Δ.Σ. για την υποβολή της αίτησης στήριξης | ΝΑΙ | ΝΑΙ |
| 2 | 19.2Δ\_113 | Στοιχεία του αιτούντος | ΝΑΙ | ΝΑΙ |
| 3 | 19.2Δ\_114 | Στοιχεία και φωτογραφική απεικόνιση της υφιστάμενης κατάστασης του προτεινόμενου έργου, εκτός άυλων ενεργειών | ΝΑΙ | ΝΑΙ |
| 4 | 19.2Δ\_115 | Περιγραφή της προτεινόμενης πράξης | ΝΑΙ | ΝΑΙ |
| 5 | 19.2Δ\_116 | Προϋπολογισμός της προτεινόμενης πράξης | ΝΑΙ | ΝΑΙ |
| 6 | 19.2Δ\_117 | Ειδικές πληροφορίες ανάλογα με την υπό-δράση | ΝΑΙ | ΝΑΙ |
| 7 | 19.2Δ\_118 | Δικαιολογητικά που να αποδεικνύουν το «εύλογο κόστος» των αιτούμενων προς ενίσχυση δαπανών (πλην των δαπανών που αναφέρονται σε έργα που υλοποιούνται με δημόσια σύμβαση) | ΟΧΙ | ΝΑΙ |
| 8 | 19.2Δ\_119 | Τεκμηρίωση του είδους και του ύψους των δαπανών, ώστε να συνάδουν με τη φύση, τους στόχους και την λειτουργικότητα του επενδυτικού σχεδίου (πλην έργων που εκτελούνται με δημόσιες συμβάσεις) | ΟΧΙ | ΝΑΙ |
| 9 | 19.2Δ\_120 | Συντέλεση των απαιτούμενων απαλλοτριώσεων, εφόσον απαιτούνται | ΟΧΙ | ΝΑΙ |
| 10 | 19.2Δ\_121 | Δήλωση δικαιούχου ότι θα διευκολύνει κάθε έλεγχο από την ΟΤΔ και των αρμόδιων ελεγκτικών μηχανισμών. | ΝΑΙ | ΝΑΙ |
| 11 | 19.2Δ\_124 | Υλοποίηση σε κατηγορίες και είδος περιοχών σε σχέση και με τη σπουδαιότητά τους ή την κρισιμότητα ασκούμενων πιέσεων (περιοχές RAMSAR, NATURA, προστατευόμενες περιοχές, υγροβιότοποι, κατηγορίες γεωργικής δραστηριότητας όπως εντατική γεωργία ή λειμώνες και άλλες περιοχές με υψηλές πιέσεις ασκούμενες από τη γεωργία) | ΟΧΙ | ΝΑΙ |
| 12 | 19.2Δ\_125 | Μελέτη Βιωσιμότητας | ΟΧΙ | ΝΑΙ |
| 13 | 19.2Δ\_127 | Στοιχεία για την ύπαρξη δικτύων κοινής ωφελείας και την υποχρέωση ή μη μετακίνησης ή μεταφοράς τους | ΟΧΙ | ΝΑΙ |
| 14 | 19.2Δ\_130 | Υπεύθυνη Δήλωση φορέα υλοποίησης πράξης περί μη σύγκρουσης συμφερόντων | ΝΑΙ | ΝΑΙ |
| 15 | 19.2Δ\_131 | Μελέτη συνολικής θεώρησης αισθητικής και λειτουργικής αναβάθμισης ή ανάδειξης του οικισμού ή τμήματος αυτού, όπως εξειδικεύεται στην Πρόσκληση | ΟΧΙ | ΝΑΙ |
| 16 | 19.2Δ\_132 | Αποδεικτικά στοιχεία κατοχής ή χρήσης του ακινήτου στο οποίο θα υλοποιηθεί η επένδυση σύμφωνα με τα οριζόμενα στην πρόσκληση | ΟΧΙ | ΝΑΙ |
| 17 | 19.2Δ\_133 | Πίνακας συμμόρφωσης της προτεινόμενης πράξης (ΣΜΠΕ ΠΑΑ 2014-2020) | ΝΑΙ | ΝΑΙ |
| 18 | 19.2Δ\_134 | Υπολογισμός καθαρών εσόδων, όπου απαιτείται, σύμφωνα με το υπόδειγμα της πρόσκλησης | ΟΧΙ | ΝΑΙ |
| 19 | 19.2Δ\_137 | Τεχνική επάρκεια του Ν.4412/2016 για έργα που υλοποιούνται με δημόσιες συμβάσεις | ΝΑΙ | ΝΑΙ |
| 20 | ΑΟ\_ΑΣ\_111\_19.2Δ | Αίτηση στήριξης | ΝΑΙ | ΝΑΙ |
| 21 | ΑΟ\_ΑΣ\_113\_19.2Δ | Ορθοφωτοχάρτης με αποτύπωση παρέμβασης και ορίων εντός σχεδίου περιοχών | ΝΑΙ | ΝΑΙ |
| 22 | ΑΟ\_ΑΣ\_115\_19.2Δ | Απόσπασμα επιχειρησιακού προγράμματος ή εισήγηση Υπηρεσίας και απόφαση ΔΣ | ΝΑΙ | ΝΑΙ |
| 23 | ΑΟ\_ΑΣ\_116\_19.2Δ | Στοιχεία τεκμηρίωσης κόστους εργασιών (εφόσον απαιτείται) | ΝΑΙ | ΝΑΙ |
| 24 | ΑΟ\_ΑΣ\_118\_19.2Δ | Κανονιστικό πλαίσιο ορισμού φορέα λειτουργίας και συντήρησης της πράξης (εφόσον απαιτείται) | ΟΧΙ | ΝΑΙ |
| 25 | ΑΟ\_ΑΣ\_119\_19.2Δ | Απόφαση καταβολής ίδιας συμμετοχής και μη επιλέξιμης δαπάνης (εφόσον απαιτείται) | ΟΧΙ | ΝΑΙ |
| 26 | ΑΟ\_ΑΣ\_120\_19.2Δ | Στοιχεία τεκμηρίωσης αρμοδιότητας δικαιούχου για την εκτέλεση της πράξης | ΝΑΙ | ΝΑΙ |
| 27 | ΑΟ\_ΑΣ\_122\_19.2Δ | Πίνακας αποτύπωσης μελετών και ωρίμανσης πράξης | ΝΑΙ | ΝΑΙ |
| 28 | ΑΟ\_ΑΣ\_123\_19.2Δ | Πίνακας αποτύπωσης αδειών και εγκρίσεων και βαθμού προόδου | ΝΑΙ | ΝΑΙ |
| 29 | ΑΟ\_ΑΣ\_124\_19.2Δ | Τεχνικές εκθέσεις μελετών, προϋπολογισμοί, συνοπτικές προμετρήσεις, αναλυτικά τιμολόγια | ΟΧΙ | ΝΑΙ |
| 30 | ΑΟ\_ΑΣ\_125\_19.2Δ | Λοιπά τεύχη και σχέδια μελετών | ΟΧΙ | ΝΑΙ |
| 31 | ΑΟ\_ΑΣ\_126\_19.2Δ | Εγκριτικές αποφάσεις μελετών | ΝΑΙ | ΝΑΙ |
| 32 | ΑΟ\_ΑΣ\_127\_19.2Δ | Άδειες και εγκρίσεις | ΝΑΙ | ΝΑΙ |